Borrell razgovarao sa Dodikom o migrantskoj krizi\nVisoki predstavnik Evropske unije za spoljnu politiku i bezbednost, Josep Borrell obavio je telefonski razgovor sa predsedavajućim Predsedništva Bosne i Hercegovine, Miloradom Dodikom kako bi raspravljao o pronalasku rešenja za migrantsku krizu u BiH, saopšteno je iz kabineta šefa evropske diplomatije.\n“EU je više puta zatražila od vlasti da brzo pojačaju svoja delovanja u pravcu rešavanja teške humanitarne situacije u Unsko-sanskom kantonu i pruže osnovne i sigurne uslove za život svim osobama koje i dalje spavaju na hladnom u ekstremnim uslovima”, podvlači se u saopštenju iz kancelarije visokog EU predstavnika.\nU saopštenju se navodi i da je Borrell podsetio Dodika na punu posvećenost EU u pružanju podrške Bosni i Hercegovini, budući da je dodeljena i finansijska podrška u iznosu od preko 88 miliona eura, i u potpunosti opremljen prihvatni centar Bira, koji, kako piše, “nije iskorišćen”.\nNavodi se i to da je visoki EU predstavnik pozvao vlasti BiH da rade na održivim rešenjima, posebno otvaranjem centara koji će biti ravnomernije raspoređeni na teritoriji cele zemlje.\n“Josep Borrell naglasio je da bi neuspeh imao ozbiljne posljedice po ugled Bosne i Hercegovine”, poručio je evropski šef diplomatije, podvukavši da EU računa na one koji su na funkciji u zemlji da preuzmu punu odgovornost, hitne mere i preduzmu sve što je potrebno za pružanje neposredne pomoći i rade na dugoročnim rešenjima.\nKreveti i madraci za migrante u šatorima kod Lipe\nU kamp 'Lipa', tridesetak kilometara od Bihaća, na sjeverozapadu Bosne i Hercegovine su dopremljeni kreveti i madraci za nekoliko stotina migranata koji borave u tom kampu. Vojni šatori u koje će biti montirani kreveti postavljeni su nekoliko dana ranije.\nInače, vojni šatori su postavljeni na obližnjoj parceli kod kampa Lipa i trebali bi poslužiti kao privremeni smeštaj do potpune izgradnje i opremanja kampa.\nCikotić: U 2020. iz BiH proterano preko 700 migranata\nIstovremeno, 11. januara je Zastupnički dom Parlamentarne skupštine BiH razmatrao informaciju o stanju u oblasti migracija u BiH za avgust 2020. godine.\nPrema rečima ministra sigurnosti BiH Selme Cikotića, kraj prošle godine u BiH u prihvatnim centrima dočekalo je oko 6.000 migranata, uključujući i dodatnih dve do dve i po hiljade osoba u privatnom smeštaju.\n"Služba za poslove sa strancima BiH registrovala je u prošloj godini 16.190 migranata, što je za 45 odosto manje u odnosu na 2019. godinu", naveo je Cikotić.\nOva služba, dodao je on, proterala je 713 stranaca zbog sigurnosnih razloga, a 259 ih je posredstvom Međunarodne organizacije za migracije ( IOM) vraćeno u razne zemlje sveta.\nCikotić je istakao da nijedan migrant nije dobio azil u BiH.\nMigranti ostaju u privremenom kampu Lipa\nRanije su ministar sigurnosti BiH Selmo Cikotić i predstavnici Unsko-sanskog kantona (USK) dogovorili da će stotine migranata koji borave u prihvatnom centru "Lipa" ostati na ovoj lokaciji dok se kamp adekvatno ne osposobi i postigne dogovor o ravnomernoj raspodeli tereta migrantske krize na sve delove države.\nPredstavnici Međunarodne organizacije za migracije (IOM) u BiH su se 23. decembra povukli iz "Lipe" i prestali pružati pomoć u tom kampu.\nNa dan povlačenja u kampu je izbio požar u kojem je izgorela većina šatora.\nMigranti i izbeglice su odlukom Veća ministara BiH trebali biti prebačeni na lokaciju bivše tvornice Bira u Bihaću, međutim lokalne vlasti i stanovništvo usprotivili su se ovoj odluci.


Partizan - Bodovi koji mnogo znače... - Sportske.net\nPartizan - Bodovi koji mnogo znače...\n07. mart 2015.\nPosle ''tesnog'' trijumfa nad Donjim Sremom, pomoćni trener Partizana Zvonko Varga konstatovao je da su najvažniji osvojeni bodovi, iako je bilo propusta u igri njegovog tima.\nFoto: BETAPHOTO/DRAGAN GOJIC/EV\nŠaponjić prognozirao i rezultat i strelce u derbiju!U susret derbiju - Ceo Zvezdin tim kao Saša Ilić!Zvezda: "Nema besplatnih karata za derbi!"Partizan - ''Grobari'' od četvrtka mogu po ulaznice za derbiFSS - ''Čuka'' može u Evropu, a Zvezda i Partizan...?\nPomoćni trener Partizana Zvonko Varga rekao je danas da je njegov tim ispunio cilj pobedom nad Donjim Sremom u Novom Sadu, uprkos problemima u drugom poluvremena.\n"Pobeda je najvažnija. Zato smo i došli, i to smo i ostvarili. Prvo poluvreme smo zaista dobro odigrali, dominirali smo, a njima nismo dozvolili ništa na sredini terena osim jedne polušanse", rekao je Varga televiziji Arena.\nPartizan je na poluvremenu vodio 1:0, a onda je povisio na 2:0. Donji Srem je posle smanjio na 2:1, tako da su crno-beli morali da se brane, ali su na kraju došli do prve pobede u prolećnom delu šampionata.\n"U drugom poluvremenu se valjda osetio taj psihološki pritisak. Sa igračima smo na poluvremenu pričali da ne stajemo već da probamo da nadjemo drugi gol. Na kraju smo ga i dali, i to mnogo znači, ali smo posle primili i morali smo da se borimo do kraja. Najvažnije je da smo izdržali i ova tri boda će nam mnogo značiti", rekao je Varga.\nKakvo je ''prolazno vreme'' Lazara Pavlovića, biće još iznenađenja?\nOd poreza, pa nadalje - Kako je Partizan došao do 31 milion duga?\nFrancuzi najavljuju spektakularni transfer, Partizanu 15 miliona?\nPrijava protiv Partizana, vređali Zvezdu?!


Poznat drugi pomoćnik Mladena Krstajića - Sportske novosti\nNaslovna Fudbal Novosti Fudbal Poznat drugi pomoćnik Mladena Krstajića\nPoznat drugi pomoćnik Mladena Krstajića\nStručni štab biće poboljšan za još jednog člana, a vođenje reprezentacije Srbije u Ligi Nacija za Mladena Krstajića biće nešto lakše. Pored Zorana Filipovića, koji je na kraju prihvatio da bude pomoćnik selektora, još jedan pomoćnik biće Milan Kuljić.\nSigurno ste upućeni u to da je Brodarac igrao u omladinskoj Ligi šampiona, a ako niste znali, upravo ga je Milan Kuljić predvodio sa klupe.\nPodsetimo još jednom, u petak uveče reprezentacija Srbije igraće protiv Litvanije, a u ponedeljak će igrati protiv reprezentacije Rumunije u Beogradu. Nakon toga, reprezentaciji Srbije sledi duel i sa Crnom Gorom 11. oktobra. Bićemo optimistični i nadamo se najboljem mogućem ishodu.\nstručni štab fudbalske reprezentacije Srbije\nPrethodni tekstNa 14 susreta imaju 12 pobeda, a danas su autsajderi!\nSledeći tekstNa 17 vezanih mečeva na svom terenu nisu poraženi od današnjeg rivala!


Komunalna policija – obavještenje – Opština Gacko\nKomunalna policija – obavještenje\nPoslednjih dana kontrolama od strane komunalne policije opštine Gacko, zatečena je stoka od naselja „Voćnjak“ do parka ispred zgrade MUP-a i stare škole. Uvidom na licu mjesta, konstatovano je da su vlasnici stoke sa područja Gostinca i da je ista bila bez nadzora. Kontrolama je utvrđeno da stoka ulazi u privatna dvorišta u naselju „Voćnjak“, uništava uređene javne površine i prlja javne saobraćajnice.\nOdredbama Odluke o komunalnom redu (vezano za način i uslove držanja stoke na području grada Gacka) zabranjeno je kretanje (progon) stoke ulicom Nemanjinom (ulica se završava tablom koja označava ulazak odnosno izlazak iz naseljenog mjesta), zadržavanje, odnosno napasanje stoke na gradskom građevinskom zemljištu, puštanje stoke bez nadzora – obavezan gonič odnosno vodič.\nUpozoravaju se vlasnici stoke sa područja Gostinca, kao i ostali vlasnici sa područja Gacka, da je komunalna policija opštine Gacko počela sa izdavanjem prekršajnih naloga, i da će se ubuduće sankcionisati nepoštovanje gore navedenih odredbi.\n29.10, 2013\tby Opština Gacko in Arhiva 2013, Novosti\nJavna rasprava o Nacrtu odluke o komunalnom redu – Apel građanima


USDSGD – Američki Dolar vs. Singapurski Dolar – Traders Trust\nTrgujte USDSGD sa nama\nNajniža 1.33901 Najviša 1.34258\nSwap Long -10.18 Swap Short -10.28\nUSDSGD je egzotični valutni par koji predstavlja dolar Sjedinjenih Država za singapurski dolar. U ovom paru, USD je osnovna valuta, a SGD je kontra valuta, što znači da su cene citirane u smislu singapurskog dolara. SGD predstavlja visoko razvijenu slobodnu tržišnu ekonomiju koju karakterišu stabilne cene i otvoreno okruženje bez korupcije. Postao je spekulativni investicioni raj poznat po visokim kamatnim stopama, većoj stopi rasta i manje kontrole kapitala. Budući da su obe zemlje glavne industrijske nacije, na njihove valute utiče stanje njihovih proizvodnih sektora, kako u zemlji tako i u inostranstvu. U odnosu na američki dolar, SGD trguje pod povezanim sistemom kursa.


Nova zvanična informacija koja dolazi iz Ministarstva finansija jeste da se privreda može nadati i novim merama ukoliko kriza izazvana pandemijom korona virusa u Srbiji bude trajala duže od tri meseca. To je rekao ministar Siniša Mali, najavljujući mogućnost sektorske podrške, pojedinim privrednim granama koje još više mogu da budu pogođene, ali ne precizirajući o kakvim merama bi i moglo biti reči.\nEkonomista Ivan Nikolić u aprilskom broju Makroekonomskih analiza i trendova (MAT) navodi da su evropske zemlje, prošlog meseca krojile šeme podrške svojim privredama. Iako je arsenal mera svima sličan, činjenica je, kaže, da se pristupi razlikuju.\n"Najpre, po pitanju prirode državne pomoći - da li je i koliko selektivna? Razlikuju se i kriterijumi "selektivnosti". Nema dileme da je "selektivnost" jeftinija opcija za državu, ali ona može značiti i favorizovanje pojedinih grana privrede, arbitrarnost skopčanu sa zloupotrebama, gubitak vremena udonošenju ispravnih odluka, neefikasnost...", ističe Nikolić i dodaje da niko u ovom trenutku ne može pouzdano reći ko je u pravu i čiji je pristup optimalan, odnosno da će naredni meseci to pokazati.\nSlovenija je, na primer, u početku krenula umerenim setom mera, početkom marta, da bi ubrzo podrška bila proširena. Najpre je paket podrške vredan 1 milljardu evra, uključujući odlaganje poreza, državne garancije i kreditne linije, koji je 24. marta proširen za još 2 milijarde evra.\n"Vlada Hrvatske je u nekoliko navrata krojila paket ekonomskih mera za pomoć privredi. Mere se odnose na beskamatno odlaganje poreskih obaveza preduzetnika s poteškoćama, očuvanje zaposlenosti odnosno finansiranje 100% troška neto minimalne plate po zaposlenom, te pomoć mikro, malim i srednjim preduzećima kroz kredite za likvidnost i obrtni kapital uz veoma nisku kamatnu stopu", precizira Nikolić.\nUnija poslodavaca Srbije je već predložila dodatne mere, među kojima su i odlaganje poreza na imovinu, uz kasniju naplatu na 24 mesečne rate bez kamata, i plaćanje PDV-a po naplaćenoj realizaciji, počev od 1. januara 2021. godine.\n"Isplata naknada zaposlenim licima u visini minimalne zarade treba da se odnosi na sve preduzetnike, zaposlene kod istih, kao i zaposlene u mikro, malim, srednjim, ali i velikim preduzećima, i to kako u privatnom sektoru, tako i u državnim preduzećima, kao i organizacijama koje se bave predstavljanjem, zaštitom i unapređenjem položaja zaposlenih i poslodavaca. Ova naknada treba da bude isplaćivana počevši od 10. aprila 2020. godine", navode iz Unije.\nPoslodavci smatraju da treba suspendovati pravila o privremenoj sprečenosti za rad prouzrokovane bolešću, tako da bolovanja od prvog dana idu na teret države, a ne poslodavca, a zahtevaju i preciziranje formulacije "smanjenje broja zaposlenih ne više od 10 odsto" u smislu da se pod smanjenjem broja ne smatra otkaz od strane zaposlenih, kao ni otkaz zaposlenima kojima je istekao ugovor o radu na određeno vreme tokom trajanja vanrednog stanja.\n"Trebalo bi pomeriti rok za predaju godišnjih finansijskih izveštaja (rok bi bio tri meseca od ukidanja vanrednog stanja), što bi istovremeno podrazumevalo i pomeranje roka za predaju poreske prijave za porez na dobit pravnih lica. Takođe, treba produžiti rok za predaju pazara na 10 dana, jer u situaciji vanrednog stanja je često nemoguće na dnevnom nivou", navodi se među zahtevima.\nPoslodavci traže i odlaganje primene odredaba člana 85. Zakona o porezu na dohodak građana kojima se uvodi test samostalnosti preduzetnika, kao i odlaganje primene obaveze QR i bar-kodova, propisane najnovijim izmenama Zakona o trgovini i uUkidanje lokalnih komunalnih taksi i sličnih parafiskalnih nameta tokom perioda trajanja vanrednog stanja.\n"Značajno je i odlaganje rokova plaćanja komunalnih usluga za vreme trajanja vanrednog stanja, kao i smanjenje cena. Kompanijama iz proizvodnih delatnosti trebalo bi obračunavati struju i gas počevši od 1. aprila 2020. godine, eventualno od dana donošenja Odluke o uvođenju, pa do odluke o ukidanju vanrednog stanja, po povlašćenoj ceni, s tim što će naplata krenuti od 1. januara 2021. godine, raspoređeno po ratama bez kamate, u skladu sa mogućnostima EPS-a i Srbijagasa", ističu iz Unije poslodavaca Srbije.


Lukšić u Istanbulu sa turskim investitorima\nPremijer Igor Lukšić razgovara danas u Istanbulu sa predstavnicima najznačajnijh turskih kompanija koje bi mogle da ulažu u Crnu Goru.\nMeđu njima je i Aka čelik iz Izmira koja je, kako saznaje agencija Mina-business, zainteresovana za nikšićku Željezaru.\nPredstavnici vlada Crne Gore i Turske potpisali su u srijedu u Ankari pet sporazuma o saradnji, a turski premijer Taip Erdogan kazao je da očekuje da robna razmjena između dvije države u budućnosti bude oko 100 miliona dolara.\nPredstavnici vlada potpisali su sporazume o uzajamnoj promociji i zaštiti investicija, vazdušnom saobraćaju, o socijalnom osiguranju i o radu. Potpisan je i Memorandum o razumijevanju u oblasti civilnog vazduholovstva, investicija i razvojnih ulaganja u aviokompanije i aerodromsku infrastrukturu.\nPremijer, Igor Lukšić, saopštio je da postoji mogućnost da neke turske kompanije preuzmu Željezaru, čija imovina je ponuđena na prodaju javnim nadmetanjem, zakazanim za 26. mart.


Beograd – Kompanija Delta holding će u narednih pet godina investirati od 2,5 do tri milijarde evra u izgradnju nekretnina u kojima će biti smešteni i prodajni objekti te firme. Planom razvoja predviđena je izgradnja 15 šoping – molova u svim većim gradovima u regionu – izjavio je Dejan Racić, generalni direktor Delta nekretnina(ril estejt) najavljujući za 1. novembar otvaranje šoping – mola Delta siti na Novom Beogradu.\nOn je podsetio da je reč o investiciji vrednoj 74 miliona evra, a u šoping – molu površine 85.000 metara kvadratnih će, pored hipermarketa Maksi biti i 125 lokala u kojima će se naći i oko 40 svetskih brendova. U novom objektu biće zaposleno 1.500 radnika. Racić je, takođe, najavio da će u Podgorici do 2008. godine biti izgrađen prvi šoping-mol van Srbije, posle čega će uslediti izgradnja sličnih objekata u Bosni i Hercegovini i Makedoniji. Delta holding planira da do 2011. godine izgradi u još dva šoping – mola u Beogradu.


Samoopredeljenje, DSK i DPK proglasile pobedu na Kosovu - Radio Kontakt Plus\nSamoopredeljenje, DSK i DPK proglasile pobedu na Kosovu\nvesti21:14, 06.10.2019Izvor: Beta\nPolitičke stranke Samoopredeljenje Aljbina Kurtija, Demokratski savez Kosova (DSK) Ise Mustafe i Demokratska partija Kosova (DPK) Kadrija Veseljija, proglasile su pobedu na prevremenim parlamentarnim izborima na Kosovu.\nZamenik predsednika DSK Ljutfi Haziri na konferenciji za medije izjavio je da prema podacima dobijenim od timova na biralištima vodi DSK, te da se nalazi ispred Samoopredeljenja koje je druga stranka po broju glasova.\n"Prema rezultatima koje smo dobili od anketa, mi smo pobednici na izborima. Prva stranka u podršci građana i srećni smo što smo kao opozicioni blok postigli dobar rezultat. Imamo prednost, vođstvo prema Samoopredeljenju kao drugoj stranci", rekao je Haziri.\nHaziri je odbio da odgovori na pitanje sa kojom partijom će ići u postizbornu koaliciju i istakao "uz ono što smo rekli ne, sigurno ne sa DPK".\nRukovodstvo i aktivisti Samoopredeljenja počeli su da slave u svom sedištu nakon što su čuli rezultate izlaznih anketa, ali i informacije svojih aktivista.\nLider i kandidat za premijera Kosova iz DPK Kadri Veselji pozvao je svoje simpatizere da proslave pobedu u Prištini.\nLider Socijaldemokratske inicijative koja je bila u predizbornoj koaliciji sa Alijansom novo Kosovo i Partijom pravde na konferenciji za novinare rekao je da je njegova stranka postigla zapaženi rezultat na izborima i da za sada ima sedam poslaničkih mesta i očekuje da dobije i osmo.\nPrema podacima izlaznih anketa, prva dva mesta dele Demokratski savez Kosova i Samoopredeljenje sa 30 odsto dobijenih glasova.\nNa trećem mestu je Demokratska partija Kosova sa 22,28 odsto glasova, slede Alijansa za budućnost Kosova u koaliciji sa Socijaldemokratskom partijom Kosova sa 10,58 odsto glasova.\nU Prištini i Tirani spremaju zajedničku košarkašku ligu\nČetiri godine od prijema Kosova u UEFA-u\nZvanično: Olimpijske igre u Tokiju od 23. jula do 8. avgusta 2021.\nIN MEMORIAM: Bora Stanković\n“Mоć Enfilda i ekipa koja je ubila fudbal”\n"Prokletstvo osmine finala Pari Sen Žermena"


Pripadnici Vojske Srbije najbolji posle druge faze takmičenja Čuvar reda – Nacionalist\nPripadnici Vojske Srbije najbolji posle druge faze takmičenja Čuvar reda\nby nacionalist September 2, 2021, 1:36 pm 2k Views\nDRUGA faza međunarodnog takmičenja jedinica vojne policije „Čuvar reda“ donela je blagu prednost ekipi Vojske Srbije koja je, zahvaljujući izuzetno uspešnom gađanju svoje dve dvočlane patrole, danas sakupila 419 bodova.\nNaš tim je izbio na prvu poziciju sa 1.050 bodova ispred ekipe Ruske Federacije koja je, posle današnjih gađanja, sakupila ukupno 972 boda. Treće mesto i dalje drži tim Kazahstana sa 778 bodova ispred ekipe Irana koja ima skor od 726 poena u ukupnom plasmanu. Republika Kipar za sada je peta sa 257 bodova, a sledi Država Katar sa 138.\nPrednost ekipi Vojne policije Vojske Srbije donele su dve dvočlane patrole koje su, u konkurenciji ukupno 12 patrola iz šest država, postigle najbolji rezultat.\nNajuspešnija je bila druga patrola naše ekipe koju su činili vodnik Petar Vukašinović i mlađi vodnik Nikola Krstić sa faktorom pogodaka 2,15. Odmah iza njih plasirala se prva patrola Vojske Srbije – major Radovan Marinković i stariji vodnik Nikola Bursać, ostvarivši faktor pogodaka 2,04. Sa faktorom pogodaka 1,83 treće mesto zauzela je prva patrola Ruske Federacije u sastavu – razvodnik Vjačeslav Norbu i stariji vodnik prve klase Vladimir Černi.\nKao i u prvoj fazi, vojni policajci danas su gađali iz automatske puške 7,62mm M70 i poluautomatskog pištolja 9mm “Glok”. Situaciju koja je simulirala urbano borbeno okruženje činile su stabilne i pokretne pištoljske mete na udaljenosti od 5 do 15 metara, dok su mete za automatsku pušku bile raspoređene na udaljenosti od 50 do 100 metara.\nTreća faza takmičenja, pod nazivom „Patrolna staza vojnog policajca“ biće realizovana sutra, na poligonu „Beranovac“. U toj fazi takmičiće se tročlane patrole Vojne policije pred kojima će se naći 13 zadataka iz različitih segmenata vojnopolicijske obuke.


Svađa Dodika i Zmaja od Šipova: Ti da šutiš, ovo je mojih pet minuta\nNa predizbornom skupu SNSD-a u Šipovu predsjednik ove stranke se sa govornice posvađao s lokalnom reality zvijezdom Zmajem od Šipova.\n“Udario junak na junaka”, neki su od komentara na svađu Dodika i Zmaja od Šipova.\nDodik je sa govornice ušutkao Zmaja od Šipova poručivši mu da ide na “svoju televiziju” i da je ovo njegovih pet minuta. Kada se Zmaj pokušao suprotstaviti, Dodik se nasmijao poručivši mu da ne može nadglasati ozvučenje.\nZmaj od Šipova i ranije je bio gost na SNSD-ovim skupovima u Šipovu, pri čemu je davao otvorenu podršku SNSD-u, a posebno Dodiku.\nPriča s okusom uspjeha – Adnan Islamović


Dragan Džajić - Astro Shop\n30. maj 1946.\nVerovali ili ne, sledeća je 2018.\nBliznce karakteriše dvojnost, nestrpljivost, promenljivost, okretnost i snalažljivost. Zbog svoje kompleksne dualnosti oni su sposobni da rade mnoge stvari istovremeno i uvek su spremni da krenu od početka.\nLegendarni fudbaler Dragan Džajić rođen je u znaku Blizanaca sa podznakom Škorpiona. Solarni znak Blizanaca karakteriše okretnost, spremnost na igru i nadmetanje, kao i snalažljivost u mnogim životnim situacijama. Četiri planete, Sunce, Mesec, Merkur i Uran u sazvežđu Blizanaca u polju strasti i prirodnog instinkta naglašavaju borbenost i sportski duh. Ascendentalni znak Škorpiona ukazuje na veliku i strasnu upornost, koja svaku nameru sprovodi u delo, kao i na snažno požrtvovanje i posvećenost poslu kojim se bavi.\nPlaneta Mars, koja u astrologiji simbolizuje borbenost, takmičenje i bavljenje sportom, kao primarni vladar Džajinog horoskopa i sa pozicijom u vatrenom Lavu, uticala je na njegovu profesijonalnu karijeru fudbalera i donela mu veliku popularnost. Kad se primarni vladar horoskopa Mars postavi u desetom polju, a pri tome Sunce koje vlada tim poljem ima poziciju kraljevske zvezde Aldebaran, to donosi javne počasti, čast, moć i bogatstvo. Dok Mars u polju karijere nagoveštava na opasnosti i zamke koje čovek mora da prebrodi da bi opstao na visokom položaju. Ipak, kod njega su oba vladara horoskopa, Mars i Merkur, u sazvežđima koja naglašavaju odlične menadžerske sposobnosti, tako da se balkanski Pele posle sportske karijere nametnuo kao lider našeg najtrofejnijeg fudbalskog kluba, Crvene zvezde.\nOsmi znak Zodijaka Škorpion i osmo polje, oba naglašena u njegovom horoskopu, zbog Ascendenta i pozicije četiri planete, usmeravaju na numerološki broj 8 u Draganovom životu. Slučajno ili ne, ali on je bio najpopularniji 1968. godine, zadnju utakmicu za svoj omiljeni klub odigrao je 1978, kad je postao i njen tehnički direktor, oženio se 1988, prvi mandat Predsednika Crvene zvezde započeo je 1998, i na kraju 2008. doživeo je neprijatnost u vezi hapšenja i nedokazanih optužbi. Mars je u Džajinom horoskopu na 18. stepenu Lava, a Merkur i Sunce na 8. stepenu Blizanaca, pa razlika od 10 stepeni nesumljivo naznačava ovaj desetogodišnji ciklus godina koje se završavaju sa osmicom. Prateći ovu analogiju, prirodno se nameće 2018. godina kao veoma bitna i važna u njegovom životu i karijeri. Do tada, legenda srpskog fudbala povratiće svoj sjaj i ugled koji je neko pokušao da izbledi.


Megan Foks: Patim od šizofrenije\nIzvor: Blic, 02.Sep.2009, 14:55\nHolivudska zvezda Megan Foks veruje da pati od šizofrenije i boji se da bi mogla da završi kao njen idol Merilin Monro, prenosi internet sajt "Metro".\nGlumica, koja se proslavila glavnom ženskom ulogom u filmu "Transformers", rekla je da je proučavala život čuvene plavokose glumice i da se sada trudi da reši sve svoje psihičke probleme, kako ne bi završila kao Monro, koja je umrla 1962. godine od prekomerne doze lekova.\n"Pročitala sam svaku knjigu >> Pročitaj celu vest na sajtu Blic << ikada napisanu o životu Merilin Monro", rekla je 23-godišnja glumica, koju mnogi smatraju za jednu od najseksepilnijih glumica današnjice.\n"Mogla bih da završim na isti način kao i ona, jer konstantno razmišljam o tome da imam ozbiljne psihičke tegobe i moguće je da patim od neke vrste poremećaja ličnosti, kao što je šizofrenija. Sigurna sam da imam neki psihički poremećaj, samo još uvek nisam sigurna o čemu se radi", Megan Foks je izrazila svoju zabrinutost.\nFoksova, koja ima istetoviran lik Merilin Monro na ruci, je negirala da je opsednuta čuvenom glumicom iz pedesetih godina prošlog veka, već je rekla da je ceni kao glumicu i da je zainteresovana za njenu tragičnu sudbinu.\nGlumica je u intervjuu za magazin "Vonderlend" izjavila da joj ne prija da se nalazi u središtu pažnje javnosti i da se neprestano bori sa nesigurnošću u sebe i svoj izgled.\n"Mrzim kada me svi gledaju, to je moja najveća noćna mora. Moj ciljevi kada sam na pozornici ili kada nešto snimam jesu da ne počnem da povraćam ili da ne dobijem nekontrolisanu dijareju ili da jednostavno ne poludim. Ako uspem u tome, ništa drugo mi nije bitno", rekla je Foksova, dodajući da istovremeno voli i mrzi popularnost.\n"Iako ne uživam u tome kada me svi gledaju, znam da je to cena uspeha. To je veoma mazohistički – kada postanete zavisni od onoga čega se plašite. Ja sam zavisna od osećaja nelagodnosti", izjavila je glumica.


/ U ŽK Pula održan sastanak Strukovne grupe posrednika u prometu nekretnina\nU ŽK Pula održan sastanak Strukovne grupe posrednika u prometu nekretnina\nVrijeme održavanja: 04.02.2019.\nPod predsjedanjem predsjednice Snježane Gospić, u ponedjeljak, 4. veljače, u ŽK Pula održan je sastanak Strukovne grupe posrednika u prometu nekretnina. Članice Strukovne grupe informirane su o održavanju proljetnog Foruma poslovanja nekretninama koji će se, u organizaciji Udruženja poslovanja nekretninama HGK, održati 17. i 18. svibnja.\nPredstavnici posrednika u prometu nekretnina raspravljali su o stanju u djelatnosti, posebice zakonskim aktualnostima koje utječu na njihovo poslovanje te ispunjavanje obaveza prema klijentima, a dali su i prijedloge tema za koje smatraju da bi trebale biti dio sadržaja predstojećeg Foruma.\nPredsjednica Strukovne grupe predstavila je prijedlog rada Strukovne grupe, a sve članice pozvane su da daju svoje prijedloge i komentare kako bi se u konačnici definirale aktivnosti i rad u 2019. godini.\nPoslovna tajnica Strukovne grupe Katja Petrovski predstavila je nazočnima uslugu HGK Digitalna komora i mogućnosti koje pruža korisnicima.


Zapadne zemlje i Japan trenutno raspolažu sa otprilike 500 miliona doza cepiva protiv korona virusa koje se mogu odmah preraspodeliti u siromašnije nacije, a do kraja 2021. taj će se višak zaliha povećati na 1,2 milijarde, pokazala je analiza o globalnoj upotrebi i snabdevanju vakcinama.\nKoličina vakcina koju poseduju bogate zemlje mogla bi odmah da reši veliku nejednakost u snabdevanju. Prema podacima programa "Our World in Data" Univerziteta u Oksfordu procenjuje se da je do 2. septembra samo 1,8 odsto stanovništva u zemljama s niskim prihodima primilo barem jednu dozu. U zemljama sa visokim prihodima taj udeo iznosi čak 64 procenta.\n- Globalni lanac snabdevanja uspešno povećava proizvodnju, a naša detaljna prognoza pokazuje da zemlje s visokim prihodima mogu da imaju poverenja u to da stiže dovoljno cepiva, što bi trebalo da smanji potrebu za gomilanjem zaliha - rekao je suosnivač i izvršni direktor Airfinityja, Rasmus Beh Hansen.\n- Način na koji se vakcina distribuira, gde odlazi i preprodaje li se ili se donira, na kraju je politička odluka. Mislim da ove brojke pokazuju da imamo globalno bolje temelje za donošenje važnih odluka o raspodeli i da možemo da izbegnemo "nepotrebno bacanje" određene količine doza - dodao je Hansen.\nSAD, evropske i ostale države mogle bi da zadovolje vlastite potrebe, pelcuju oko 80 odsto svoje populacije starije od 12 godina i nastave sa planiranjem programa treće "buster" doze. I nakon toga bi im ostala velika količina za svetsku preraspodelu.\nPosle nezavisnog preispitivanja međunarodnog odgovora na korona virus ranije ove godine, zemlje sa visokim prihodima pozvane su da do sredine 2022. godine dostave više od dve milijarde doza siromašnijim regijama.\nAirfinity je ustanovio da je od više od milijardu doza, koliko su obećale zemlje članice G7 i EU-a, dosad isporučeno manje od 15 odsto.\nProizvodnja bi do kraja godine mogla da premaši 12 milijardi doza, uključujući i kineska cepiva, što je više od otprilike 11 milijardi potrebnih za imunizaciju stanovnika celog sveta.\nProizvođači trenutno proizvode 1,5 milijardi doza mesečno, a očekuje se i porast proizvodnje. Uzmu li se u obzir doze cepiva proizvedene u Kini koje je odobrila Svetska zdravstvena organizacija, broj raspoloživih doza za donacije raste na 1,6 milijardi do kraja ove godine.\nTo konkretno znači da je taj broj doza dovoljan za potpunu vakcinaciju više od 70 procenata stanovnika podsaharske Afrike, gde je trenutno pelcovano manje od tri odsto ljudi.\nPo poslednjim podacima Unicefa od 20. avgusta, ova je regija dosad primila samo 60 miliona doza.\nkorona vakcina kovid imunizacija bogate zemlje


Pandemija ugrožava demokratiju - 381 vesti\nBy RedakcijaPosted on June 26, 2020 June 26, 2020\nU “Apelu za odbranu demokratije” kome se pridružio i Evropski fond za razvoj demokratije navodi se da pandemija korona virusa predstavlja ozbiljnu pretnju demokratiji i da su mnoge vlade širom sveta uvele vanredne mere koje ograničavaju ljudska prava i pojačavaju državni nadzor, često zanemarujući zakonska ograničenja i vremenski okvire za vraćanje ustavnom poretku.\nOtvoreno pismo inicirali su Medjunarodna organizacija IDEA sa sedištem u Stokholmu i Nacionalni fond za demokratiju sa sedištem u Vašingtonu, a podržale su ga 73 prodemokratske institucije, kao i politički i gradjanski lideri širom sveta, uključujući 13 dobitnika Nobelove nagrade i 62 bivša šefa država i vlada.\nTo pismo ima za cilj podizanje svesti i mobilizaciju gradjana i kreatora politike da zaštite demokratije priznajući da je to najefikasniji sistem za rešavanje globalnih kriza uz istovremeno zaštitu prava svih gradjana, posebno manjina i ranjivih grupa.\n“Pandemija predstavlja ogroman globalni izazov demokratiji. Autoritarni lideri širom sveta vide krizu kovid-19 kao novo političko bojno polje u borbi za stigmatizaciju demokratije”, navodi se u pismu.\nI dok ne iznenadjuje da autoritarni režimi koriste krizu da ojačaju vlast, i neke demokratije su takodje uvele vanredna ovlašćenja bez neophodnih zaštitnih mera koje bi obezbedile njihovo povlačenje, navodi se u pismu.\n“Ova demonstracija globalne solidarnosti bez presedana znak je da je demokratija, iako je ugrožena, takodje otporna”, rekao je Karl Geršman, predsednik Nacionalnog fonda za demokratiju i jedan od potpisnika peticije.\nDemokratija omogućava mobilizaciju civilnog društva, suočavanje sa nejednakostima, otvorenu raspravu o pitanjima politike, slobodan protok informacija i odgovornost vlada prema gradjanima što su osnovni alati za uspešno suočavanje sa trenutnim vanrednim situacijama u zdravstvu i njihovim posledicama.\n“Sada je vreme kada se svi moramo založiti za demokratiju. Moramo svima jasno da kažemo o čemu se radi i da nećemo dozvoliti da lideri sa autoritarnim tendencijama koriste ovu ili drugu krizu da povećaju svoju moć i smanje naša prava. Moramo da branimo demokratiju bilo u glasačkoj kutiji, u medijima ili na ulicama”, rekao je Kevin Kasas-Zamora, generalni sekretar Medjunarodne agencije IDEA.\nTag: demokratija lideri ljudska prava pandemija peticija zloupotrebe\nPrevious post: Opustili su se i drugi\nNext post: Nove mere Vlade Srbije


Balkan, 01 jul 2015\nsreda 1 jul 2015\nSećanje na srebreničke žrtve u sedištu UN\nU sedištu Ujedinjenih nacija u Njujorku danas je održana komemoracija pod nazivom "Srebrenica: Sećanje i odavanje pošte žrtvama genocida", pod pokroviteljstvom ambasada nekoliko zemalja članica, među kojima su BiH, Sjedinjene Države i Velika Britanije.\nHuper: BiH nije u ratu, ali još nije država\nVreme je za organizovanje nove mirovne konferencije na kojoj bi bio usvojen Sporazum o konačnom statusu Bosne i Hercegovine, smatra iskusni balkanolog Džejms Huper.\nMaratonski dijalog u Briselu bez sporazuma\nPosle maratonskog dijaloga premijera Srbije i Kosova u Briselu, uz posredovanje EU, nije potpisan ni jedan od sporazuma po četiri tačke pregovora ali, kako tvrde iz kancelarije Visoke predstavnice EU, za potpis su pripremljeni sporazumi po dva pitanja: zajednici srpskih opština i telekomunikacijama.\nMerkel sa Mustafom o uslovima Prištini\nTri uslova o kojima je nemačka kancelarka razgovarala sa kosovskim premijerom u Berlinju odnose se sa dijalog sa Prištinom, kompromis i uspostavljanje Specijalnog suda za ratne zločine pripadnika bivše OVK.\nHuper: Specijalni sud je važan za Kosovo\nPolitički analitičar Džejms Huper kaže da je neuspelo glasanje na Kosovu o formiranju specijalnog suda za ratne zločine - zabrinjavajuće, ali ne isključuje mogućnost ponovnog glasanja u kosovskom parlamentu.\n"Zapad, a pre svega Evropska unija, pogrešno su procenili da mogu da smanje svoje angažovanje na jugoistoku Evrope," tvrdi Tim Džuda, dobar poznavalac prilika na Balkanu.\nZa sada bez specijalnog suda na Kosovu\nSkupština Kosova nije danas usvojila ustavne amandmane koji bi omogućili formiranje specijalnog suda za ratne zločine bivše Oslobodilačke vojske Kosova ( OVK )\nRep: Kosovo na prekretnici\nAmbasador Stiven Rep: "Uspostavljanje Suda za ratne zločine ključni je uslov za dalji napredak Kosova".\nViše od 2 milijarde dolara pomoći za razvoj Srbije\nOdbor izvršnih direktora Svetske banke i Međunarodne finansijske korporacije (MFK) odobrio je danas dokument Partnerstva za Srbiju za period od 2016. do 2020.\nCG: Otvorena dva nova pregovaračka poglavlja\nCrna Gora je Međuvladinoj konferenciji u Luksemburgu otvorila pregovore u još dva poglavlja 9 i 21, koja se odnose na finansijske usluge i trans-evropske mreže.\nKurc: Austrija veliki prijatelj Crne Gore\nAustrija podržava integraciju svih država zapadnog Blakana u Evropsku uniju, poručio je austrijski ministar za Evropu, integracije i vanjske poslove, Sebastian Kurc, koji je danas boravio u zvaničnoj posjeti Podgorici.


Tanjug 12. maja 2021. 14:57\nBEOGRAD – Konkurs za mesto u beogradskim vrtićima završava se u petak, 14. maja u 15.30 časova, saopšteno je iz Sekretarijata za obrazovanje i dečju zaštitu.\n„To je vreme kada se pravi presek pristiglih zahteva za oko 14.000 slobodnih mesta ove godine, a nakon toga upisne komisije predškolskih ustanova čeka veliki posao rangiranja i formiranja preliminarne liste koja će biti objavljena 7. juna“, rekao je gradski sekretar za obrazovanje i dečju zaštitu Slavko Gak.\nOn je objasnio da nakon objavljivanja preliminarne liste roditelji imaju pravo žalbe koje će upisne komisije razmatrati do kraja juna, nakon čega će biti objavljene i konačne liste upisane dece za ovu godinu.\nGak je podsetio da je ovo druga godina kako se u Beogradu konkurs sprovodi isključivo elektronski, putem eUprave, te je zbog toga konkurs produžen na gotovo 45 dana.\n„To je dovoljno vremena kako bi oni koji se ne snalaze sa elektronskim podnošenjem zahteva zatražili pomoć. Nismo imali puno takvih slučajeva, a Sekretarijat je sve vreme bio na raspolaganju i sve protiče bez problema“, rekao je Gak.\nKako je istakao, do sada je stigao otprilike isti broj zahteva kao i prošle godine, oko 20.000.\nOve godine, kako je podsetio, ponuđeno je oko 1.250 mesta više u odnosu na prošlogodišnji konkurs, a tokom leta Sekretarijat će svim ustanovama koje to zatraže i u kojima je to izvodljivo odobravati i dodatnih 20 odsto proširenja kapaciteta, saopštio je gradski Sekretarijat za informisanje.


Šasija novog W13 modela prvi put će se zakotrljati na točkovima protiv svojih rivala tokom prve runde predsezonskih testiranja, koja će startovati na Circuit De Barcelona stazi, u Kataloniji, ove nedelje.\nZa volanom novih bolida naći će se Luis Hamilton i Džordž Rasel, dok se njihova liverija vraća na Silver Arrows šare. Ovaj povratak srebrnoj šemi boja nakon dva sezone provedene u crnom izdanju, siglalizira promociju većeg diverziteta i inkluzija u samom šampionatu. Nova liverija nemačkog brenda uključuje Mercedes trokrake zvezde na poklopcu motora, zajedno sa crvenim i zelenim elementima partnera, kompanija Ineos i Patronas.\nMercedes je osvojio sam šampionata na tabeli konstruktora i sigurno će ponovo pokušati da dostigne iste ciljeve u novoj sezoni. Novi automobili su dobili svoju prvu šansu da zasijaju 18.02.2022. u testovima pri brzini 100 km/h na Silverston stazi.\nNovi bolid takođe poseduje i poslednju pogonsku jedinicu kompanije Mercedes, proizvedenu od strane njenog tima i u okviru Mercedes-AMG HPP programa. Iako promene za sezonu 2022. ostaju minorne, svako poboljšanje koje stiže ove godine biće i poslednje sve do 2026. godine. Drugi izazov sa kojim će se susresti svi timovi jeste i predstavljanje novog E10 goriva, koje će se koristiti od ove godine.


Tri decenije BRINE O VAŠOJ BEZBEDNOSTI - NIFON\nPočetak/Promo/Tri decenije BRINE O VAŠOJ BEZBEDNOSTI – NIFON\nSinonim za bezbednost - 27. maja sa torte biće oduvano svih 30 svećica!\nPune tri decenije niški Nifon Security brine o bezbednosti ne samo Nišlija, već prijatelja i gostiju grada. Više od dve hiljade klijenata, nekoliko stotina zaposlenih i veliko poverenje koje uživa od sugrađana ovu nišku firmu svrstava među najuspešnije, a kada je bezbednost u pitanju i najprofesionalnije.\nPonosni na tradiciju, trnovit put razvoja i odlične rezultate koje svakodnevno pravdaju usavršavanjem, za Niške Vesti govore oni koji danas čitav posao nose na svojim plećima Slavko Šain i Veselin Jakovljević.\nHrabri počeci 1992. godine tog 27. maja vezani su za veliku odlučnost Nebojše Jovanovića koji je među prvima u Nišu osnovao agenciju za poslove obezbeđenja sa ukupno pet zaposlenih. Onda je usledio trnovit put razvoja, kada se delatnost širila od tehničkog sektora ka fizičkom obezbeđenju, usledile su intervencije i angažovanje na javnim masovnim skupovima. 2006. godina bila je prekretnica da Nifon objedini svoj paket usluga kroz sve segmente bezbednosti i krene u ubrzani razvoj, gde dolazi do usavršavanja tehničkih i personalnih kapaciteta. Uz konstantno povećanje broja ljudi koji su kroz profesionalne edukacije postajali deo uspešnog tima, danas govorimo o više od 200 zaposlenih.\nPočeci su bili teški, gomila nepoznanica a odlučnost i želja da se napreduje u svakom koraku doveli su ovu prvu legalnu firmu za usluge fizičko – tehničkog obezbeđenja do jubileja od 30 godina uspešnog poslovanja.\n„Bilo je dosta teških situacija kroz koje smo prolazili, mi kao ljudi i sam Nifon. Kroz Nifon je protutnjao i rat od ′92 do ′95, bombardovanje ′99, smene vlasti, neprilike, krize a za nama je i koronavirus. Sam razvoj i dolazak na tržište neke male firme, koja je lokalnog karaktera bili su svojevrsni podvig za sve nas, jer znamo da se veliki poslovi uvek dobijaju centralizovano. Mi smo pokazali da to baš ne mora da bude uvek tako već smo se kvalitetom borili i izborili“, kaže jedan od direktora Nifona Slavko Šain.\nNekada je važilo da su u „obezbeđenju“ neki momci koji su opasni i van zakona koji imaju jedini zadatak da prebiju ljude, više to nije ta priča, kaže Šain.\n„Danas se zna da su naši ljudi tu da osiguraju bezbednost i imovinu, vašu decu, školu ili firmu. Uspeli smo u tome da probudimo svest ljudi da obezbeđenje nije neko ko je tu stvoren da bi maltretirao narod, već da ga čuva“.\nZakon o privatnom obezbeđenju koji je stupio na snagu 2017. godine mnogo toga je iskristalisao. Nifon je na krilima zakona samo postao jači i stabilniji.\nNekada su tržište u kojem posluju preduzeća za obezbeđenje zauzimale firme koje nisu bile licencirane, niti su imale spremne ljude, zapošljavala se rodbina i neadekvatno obučeni ljudi bez licenci i potrebnih obuka.\n„Danas se poštuju procedure u obuci koje su propisane zakonom o privatnom obezbeđenju, bilo da se radi intervencija fizičko-tehničkog obezbeđenja na objektima, koja može da bude 24 ili 12 sati ili su u pitanju javni skupovi, gde je bilo najviše problema – poštovanje procedura je naš način rada gde nema kompromisa. Zakon je tu precizirao i učvrstio saradnju između privatnog obezbeđenja i bezbednosnih službi državnih institucija“, kaže Šain.\nOno što je najbitnije u razvoju i poslovanju ove niške forme jeste i to da se ona postepeno i ravnomero razvijala, stepenik po stepenik do samog vrha gde je danas.\n„Trudimo se da budemo na samom vrhu gde na visokom nivou obavljamo sve svoje zadatke, uvek imajući na umu da možemo bolje i tome stremimo“, kaže Šain.\nNifon Security poseduje tehnički najmoderniji kontrolni centar u Srbiji a tu je i najmodernija komunikacija radio vezama.\n„Imamo vrhunsku opremu zahvaljujući saradnji sa Draganom Milošević Masterom, čovekom koji je među prvima u Srbiji pružio usavršene kontrolne i komunikacione sisteme. Zahvaljujući saradnji sa njim mi našim klijentima pružamo ono najbolje“, rekao je jedan od direktora Nifon-a.\nPonosni na svoje zaposlene, u Nifonu kažu da je najveća snaga upravo u ljudstvu koje je veoma lojalno.\nMeđu kolegama imamo one koji su tu skoro dve decenije i na to smo ponosni, kaže Šain koji dodaje da je jedan od vodećih segmenata u njihovoj priči upravo jedinstvo.\n„Srce Nifona čine ljudi koji su život posvetili ovoj kući. Prolazili su sa nama najteže i najgore vreme, ratove i krize. U ovoj našoj kući bezbednosti sve se deli, dobro i zlo, sreća i radost“.\nNifon Security je mnogo puta izašao u susret i porodicama kojima je trebala pomoć u obezbeđenju za šta nisu imali dovoljno sredstava. Svake godine svoju godišnjicu Nifon obeležava kolektivnim darivanjem krvi, tako je bilo i ove.\nHumanitarna akcija davanja krvi; Foto: Nifon Security\nŠain pominje i da je ponosan na konstantnu edukacija radnika kada je u pitanju bezbednost dece, radi se uspešno sa maloletnim licima u školama, vrtićima i objektima koji edukuju ili obrazuju decu. To je posebno osetljiv deo posla a Nifon to radi sa puno uspeha.\nDruštveno odgovornim poslovanjem Nifon Security postavlja nove standarde bezbednosti, uvek klijentima pružajući uslugu više – sinonim je za bezbednost već trideset godina. Uvek uz svoje Nišlije!\nSrećan jubilej i od redakcije Niških Vesti , čiji novinari mirno spavaju. Hvala\njubilej NIFON Slavko Šain tri dcenije trideset godina Veselin zaposleni\nNa jugoistoku Srbije 388.000 zaposlenih, u Srbiji 2,3 miliona


“Epidemiološka situacija se prati intenzivno i svakodnevno, u saradnji sa nadležnim institucijama i organima. U skladu sa promenama situacije preduzimaćemo odgovarajuće mere, a konačnu odluku će, kao do sada, donositi Krizni štab”, rekao je Ružić u novogodišnjem intervjuu za Telegraf.rs.\nUpitan šta je “rak rana” osnovnog i srednjeg, a šta najveći problem u visokom obrazovanju, Ružić je odgovorio:\n“Ne vidim takozvane ”rak rane” bilo kog nivoa obrazovanja. Smatram da je to jedan od najvažnijih sistema u svakoj državi, pa i u našoj i da ćemo već započetim reformama svakako unaprediti čitav sistem obrazovanja u Srbiji na način koji će korespondirati sa vrednosnim odrednicama svih modernih država”.\n“Poznato je i da se virus kod najmlađih ne zadržava, niti je u toj meri opasan kao kod starijih”, rekao je Ružić i ocenio da bi bilo kontraproduktivno zatvoriti vrtiće jer su, dodaje, predškolske ustanove koren vaspitno-obrazovnog procesa, sticanja elementarnih radnih navika i socijalizacije.


Od ponedjeljka pripreme za paljenje prve peći u Željezari | ENERGETIKArs.com\nNalazite se na Home » Ostalo » Od ponedjeljka pripreme za paljenje prve peći u Željezari\nOd ponedjeljka pripreme za paljenje prve peći u Željezari\nObjavljeno: 13:16, 1. марта 2013.\nSMEDEREVO, Ministar finansija i privrede Srbije Mlađan Dinkić razgovarao je danas u Smederevu sa rukovodstvom i predstavnicima reprezentativnih sindikata Željezare kojima je predstavio plan za pokretanje ove kompanije.\nS obzirom na to da ruski „Uralvagonzavod“ nije dostavio ponudu za Željezaru, Dinkić je objavio plan „B“.\nOn je izjavio da će od ponedjeljka početi pripreme za paljenje prve peći, a od aprila radnici Željezare koji su na plaćenom odsustvu vraćaju se na posao.\nDinkić je naglasio da će biti zaposleno još 250 radnika, prenose mediji.\nDinkić je ranije rekao da neće biti produžen tender za izbor strateškog partnera Željezare, koji je istekao juče. „Cilj je da bude rješena suština problema u Željezari, da se omogući da Smederevo živi“, rekao je Dinkić.\nNa tender za izbor strateškog partnera jedini se javio ruski „Uralvagonzavod“, koji je prije nekoliko dana najavio da će u martu donijeti konačnu odluku o preuzimanju srpske željezare.\nTender je objavljen 8. oktobra 2012. godine, a prvi rok za podnošenje ponuda bio je 26. decembar, koji je na zahtjev „Uralvagonzavoda“ produžen do 28. februara.\nPrethodni tender za prodaju Željezare, raspisan 18. aprila prošle godine, nije bio uspješan, pošto nijedna od tri kompanije koje su podnijele prijave za učešće – „Junajted plzen“ sa sjedištem u Luksemburgu, „Donjeck stil grup“ iz Ukrajine i „Ural majning end metalurdžikal kompani“ iz Rusije – nije dostavila ponudu.\nŽeljezara „Smederevo“ je u vlasništvu države Srbije od januara 2012. godine, kada je dotadašnji vlasnik, američki „Ju-Es stil“, odlučio da je proda za jedan dolar jer je fabrika imala gubitke, izazvane padom cijene čelika na svjetskom tržištu, usljed ekonomske krize. Srna\nTags: fokus,mladjan dinkic,smederevo,uralvagonzavod,zeljezara


Naprednjaci u Aleksa Šantiću nastavili sa uređenjem sela\nNaprednjaci u Aleksa Šantiću ne prekidaju aktivnosti na uredjenju svog mesta. Oni su proteklog vikenda organizovali veliku akciju u okviru koje su uredili sam centar sela, kao i park pored škole. Pokošena je trava i sakupljen otpad koji se nagomilao u centru Aleksa Šantića, te je nakon ove akcije, centar sela zablistao punim sjajem.\nOvu veliku akciju pomogli su članovi Mesnih odbora SNS iz Stanišića, Ridjice i Gakova i na taj način nastavili odličnu komšijsku saradnju. MO SNS u Aleksa Šantiću se zahvaljuje svima koji su pomogli današnju akciju i pozivaju gradjane da im se pridruže u narednim akcijama koje planiraju da organizuju u Aleksa Šantiću.\nIzvor: MO SNS Aleksa Šantić\nTagovi: Naprednjaci Aleksa Šantić radna akcija


POČETNA » Najnoviji članci vijesti » Kliknite ovdje ako je ovo vaše saopštenje za javnost! » Novi globalni plan za Dekadu akcije za bezbednost saobraćaja\nPlan podstiče zagovornike bezbednosti na putevima da smanje broj smrtnih slučajeva i povreda na putevima kroz više kanala, uključujući dobar vid.\nNedavno lansiranje Globalnog plana za Dekadu akcije za sigurnost na putevima označava kritičnu prekretnicu u tekućim naporima da se osigura sigurnija mobilnost za sve. Razvijen od strane SZO i regionalnih komisija UN-a, u saradnji sa najmanje 140 partnera u saradnji UN-a za bezbednost na putevima, plan predstavlja pristup koji oživljava rezoluciju Generalne skupštine UN-a A/RES/74/299 o „Poboljšanju globalnog Sigurnost na putevima”.\nPrema WHO-u, preko 3,500 ljudi pogine svaki dan na putevima širom svijeta – skoro 1.3 miliona smrtnih slučajeva koje se može spriječiti i oko 50 miliona ozlijeđenih – što ga čini vodećim ubicom djece i mladih širom svijeta. Bez ikakve intervencije, procjenjuje se da će se u narednoj deceniji dogoditi 13 miliona smrtnih slučajeva i 500 miliona povrijeđenih.


Otvorena dugo očekivana IDEA Super u Nišu | Idea\nOtvorena dugo očekivana IDEA Super u Nišu\nUz bogat program, zabavu za mlade i stare, u Nišu je otvorena dugoočekivana IDEA Super prodavnica u okviru ritejl parka Stop.Shop.\nNova IDEA Super prodavnica prostire se na gotovo 1900 kvadratnih metara prodajnog prostora i svim potrošačima nudi široku ponudu proizvoda kako bi omogućila kvalitetnu kupovinu na jednom mestu.\nU prijatnoj atmosferi potrošači, ne samo da su mogli da obave svoje kupovinu već je za sve njih IDEA pripremila mnogobrojna iznenađenja. Prvih sto kupaca nagrađeno je gratis proizvodom čupko, a sve do 23. aprila svakog stotog očekuje besplatna kupovina. IDEA je na dan pre otvaranja svojim sugrađanima delila pozivnice, koje omogućavaju 10% popusta na ceo asortiman, dok su potrošači kupovinom preko 5kg voća i povrća na poklon dobili gratis voćni koktel po izboru.\nTokom celog dana trajale su degustacije za potrošače, u jutarnjim časovima kafa, ratluk, nakon toga slatkiši. Mališane je zabavaljao klovn, družili su se na radionicama iscrtavanje lica, a zajedno sa svojim roditeljima mogli su da se provedu i da nauče nešto kroz igru Istorija trgovine, velike puzle, kao i da ostave poruku na „Zidu želja“ na temu „šta je potrebno našem gradu“.\nNova IDEA prodavnica kupcima nudi bogat asortiman svakodnevno potrebnih artikala, omogućujući na taj način kvalitetnu kupovinu na jednom mestu. Prema svojoj prodajnoj površini i asortimanu ova prodavnica spada u red onih koje su namenjene velikim porodičnim kupovinama, ali su takođe odličan izbor i za malu, svakodnevnu kupovinu.\nNa odeljenju zelene pijace svi kupci mogu da pronađu kvalitetno sveže voće i povrće po najpovoljnijim cenama. Iz ponude sveže hrane posebno ističemo odeljenje mesare sa ponudom uvek svežeg mesa kontrolisanog porekla, najfinijeg delikatesa, kolača, kao i pekare sa uvek svežim pecivom. Pored svakodnevnih prehrambenih artikala koji su potrebni svakom domaćinstvu, kupce očekuje i bogat asortiman kućnih potrepština, kućnog tekstila, malih kućnih aparata, hemije i kozmetike, sezonskih artikala i još mnogo toga.\nNovo otvorena IDEA Super u Nišu biće na raspolaganju potrošačima od 9 do 22 časa, svih 7 dana u nedelji.


Osam proizvoda zavredelo oznaku “Srpski kvalitet” › Made-in-Germany.rs\nOsam domaćih prehrambenih proizvoda mesnih industrija “Topola”, “Carnex” i “Zlatiborac” zavredelo je da ponese oznaku “Srpski kvalitet”, saopštava Ministarstvo poljoprivrede i zaštite životne sredine.\nPoljoprivredni i prehrambeni proizvodi obeleženi ovom oznakom garantuju kupcima da su napravljeni od sirovina čije je poreklo isključivo sa teritorije Srbije, i dokazano su višeg kvaliteta u odnosu na konkurentske proizvode.\nU novembru prošle godine Vlada Srbije je usvojila uredbu kojom je predviđeno da trgovci u svojim prodavnicama mogu da postave posebne rafove sa proizvodima obeleženim žigom “Srpski kvalitet”, prenosi agencija “Beta”.\nSpisak prozvoda sa ovom oznakom nalazi se na sajtu Ministarstva poljoprivrede i zaštite životne sredine. Međutim, oznaka nije trajno zagarantovana i može se izgubiti ukoliko se utvrdi da obeleženi proizvodi više ne ispunjavaju propisane uslove.


Dačić: Dijalog Beograda i Prištine ne zavisi ni od Kurtija ni od Osmani – Borba\nPredsjednik Skupštine Srbije Ivica Dačić izjavio je danas da nastavak dijaloga Beograda i Prištine ne zavisi od Vjose Osmani i Aljbina Kurtija i da za njih dijalog podrazumijeva isključivo priznanje nezavisnosti Kosova.\nKomentarišući izjavu novoizabrane predsjednice privremenih prištinskih institucija Vjose Osmani, da dijalog treba da bude ravnopravan, Dačić je podsjetio na stav Prištine da im dijalog nije potreban i da dijalog za prištinsku stranu podrazumijeva samo priznanje kosovske nezavisnosti.\n– Njima je problem što Beograd insistira na kompromisu. Kakav je to dijalog kad oni u startu kažu da ne prihvataju Briselski sporazum – upitao je Dačić gostujući na TV Pink.\nOn je naveo da kombinacija Kurti-Osmani ima podršku dijela međunarodne zajednice koji, kako je rekao, nije previše naklonjen dijalogu pod pokroviteljstvom Brisela i pokušavaju da se dođe do kompromisa.\n– To nam najviše odgovara da bismo mogli ekonomski da napredujemo i da pokažemo konstruktivnu ulogu Srbije – rekao je Dačić.\nPavićević o Krivokapiću: Ministre prije dvije nedelje proglasio nedodirljivim a sad krenuo u obračun sa Leposavićem sa DPS-om!


Treći pešadijski puk gaji tradicije Vojske Republike Srpske, ali on je sastavni deo Oružanih snaga BiH i on se, bez ustavnih promena, ne može izmestiti iz sistema rukovođenja i komandovanja u vojsci BiH.\nTo kaže vojno-politički analitičar Đuro Kozar, komentarišući izjavu predsedavajućeg Predsedništva BiH Milorada Dodika, koji je na proslavi Dana Vojske RS zatražio od Trećeg pešadijskog RS puka Oružanih snaga BiH da na sledećem obeležavanju više od polovine stroja bude obučeno u odore bivše Vojske RS.\n- Više od polovine onog stroja biće obučeno u uniforme vojske Republike Srpske, a jedan deo biće obučen u uniforme Trećeg pešadijskog Republika Srpska puka, da se vidi kontinuitet, i ne mislim da bi to mogao da bude problem. Ukoliko bude problem, mi ćemo za dan vojske, u ovom kapacitetu, naći destinaciju gde hoće, ali ovo je naša kasarna - rekao je Dodik.\nDodik je i juče ponovio da ostaje pri tom zahtevu, u kome "nema ništa sporno". Brojne reakcije isti dan stigle su iz FBiH, kao i najave za krivičnu prijavu, a njegova izjava u FBiH predstavljena je kao opasnost. Tim povodom upitali smo stručnjake da li je Dodikova najava ostvariva i kakva poruka je poslata, piše Srpskainfo.\n"Budimo realni - tražimo nemoguće"\n- Izjava Milorada Dodika me podseća na onu poznatu studentsku parolu iz 1978. koja glasi "budimo realni - tražimo nemoguće" - smatra Kozar.\n- Dakle, s te strane bez zakonskih promena nikakva nova organizacija tog počasnog puka ne može se menjati. To nije operativna jedinica, to je mali vod koji je tu da se neguju tradicije Vojske RS, da on ima muzejske principe, on ide na proslave… To je jedinica koja radi ono što joj zakon nalaže, nema drugih zadataka - objasnio je on.\n- To bi bila vojna pobuna, to je krivično delo koje se najstrože kažnjava.\nPukovnik koji komanduje počasnim vodom je potčinjen operativnoj komandi koja je u Sarajevu, te nema nikakvih kontakata po liniji komandovanja sa organima Republike Srpske. To bi po mom mišljenju, izazvalo višestruko negativne posledice, tako da ne bih rekao da bi taj komandant to dozvolio - objasnio je on, dodajući da ga nekada čude izjave Milorada Dodika.\nObjašnjava da predsedavajući Predsedništva BiH mora da odvoji želje od realnih mogućnosti.\n- On prisustvoje vojnoj paradi u Nišu i misli da je Vojska Srbije njegova. Drugo su njegove simpatije kada je reč o Srbiji, ali on je ovde član vrhovne komande Oružanih snaga BiH zajedno sa drugom dvojicom članova Predsedništa BiH. To ne bi trebao da zaboravalja. Jedno su njegove želje, a drugo su realne mogućnosti koje su sada takve kakve su - zaključio je Kozar.\nDa od najave naverovatnije neće biti ništa saglasan je i politički analitičar Velizar Antić. On smatra da izjava Milorada Dodika nema neku dublju dimenziju, te da neće biti nikakvog sukoba između Srpske i FBiH.\n- Ovo je jedna dnevnopolitička izjava, koja služi za podgrevanje nacionalne strasti. Bio je dan Vojske RS i to je Dodik iskoristio da se dodvori svom biračkom telu, da poruči da je ostao na tom kursu, da kaže da je protiv NATO puta i da treba da se da veći značaj Vojsci RS - smatra Antić.\nOn podseća da nije zaboravljeno da su upravo Milorad Dodik i ljudi oko njega učestvovali u ukidanju Vojske RS, koju sada navodno želi da vrati.\n- Svi znamo da su on i njegova stranka aktivno učetvovali u ukidanju Vojske RS. Kao da mi živimo u amneziji i ne znamo da su oni bili ti koji su je ukidali - rekao je on, dodajući da tu ne postoji želja za eventualnim obnavljanjem ove vojske.\nPolitičari iz FBiH iskoristili priliku\nAntić objašnjava da sve ovo odgovara političarima iz Sarajeva, koji su jedva dočekali da to predstave kao opasnost i da se takmiče ko će žešće da odgovori Dodiku i predstavi se kao veći patriota.\n- I jedni i drugi znaju da nema ništa od tog eventualnog sukoba, obnavljanja Vojske RS ili Armije RBiH. To su njihova dnevnopolitička prepucavanja, a suština je da nemaju odgovore na ključna pitanja. Šta će kako će, moraju nešto da ponude narodu. Biće "eto Dodik je njima rekao", oni će dolje da se vode tim "naši političari su Dodiku odgovorili", a ljudi će i dalje da idu za Nemačku i Austriju - zaključuje Antić.\nDodik: Oteli su nam vojsku i sada pokušavaju da razvlaste policiju Republike Srpske


TADIĆ: Vučić patološki laže narod, sve prodaje i sa Tačijem i Haradinajem napada Srbiju I EVO ŠTA JOŠ RADI… | Vestinet.rs\nPočetna AKTUELNO\tTADIĆ: Vučić patološki laže narod, sve prodaje i sa Tačijem i Haradinajem napada Srbiju I EVO ŠTA JOŠ RADI…\nTADIĆ: Vučić patološki laže narod, sve prodaje i sa Tačijem i Haradinajem napada Srbiju I EVO ŠTA JOŠ RADI…\n“Svakako ga ne prima zbog njegove genijalnosti, oštroumnosti ili mirotvorstva, jer ne poseduje nijednu od tih osobina, budući da je agresivni i patološki lažov.\nPrima ga jer pristaje na sve njene zahteve, a Vučić se još time i hvali, nazivajući svoju servilnost promenjenom slikom Srbije u svetu”, naveo je Vučić.\nTadić je dodao da bi Vučić kada se već toliko hvali ocenama na pravnom fakultetu, trebalo da zna kao i svaki student prava da savetodavno neobavezujuće mišljenje Međunarodnog suda pravde ne može biti “vosak na koverti nezavisnosti”, pogotovo što je Međunarodni sud pravde izbegao da odgovori na postavljeno pitanje\nALEKSANDAR VUČIĆ SA KARDINALOM PAROLINOM!\nAleksandar VučićBoris Tadić\nTrampu oduzimaju kontrolu nad NUKLEARNIM NAORUŽANJEM! Evo ko će čuvati MOĆNI ARSENAL… – VIDEO


Savjet ministara održaće danas sjednicu na kojoj će, raspravljati o Prijedlogu odluke o dopuni Odluke o imenovanju Ekspertskog tima za praćenje stanja i aktivnosti u vezi s problematikom odlaganja radioaktivnog otpada i istrošenog nuklearnog goriva na lokaciji Trgovske gore.\nPredlagač dopune je Ministarstvo spoljne trgovine i ekonomskih odnosa u Savjetu ministara.\nPred ministrima će se naći i Izvještaj o izvršenju budžeta institucija BiH i međunarodnih obaveza za prva tri mjeseca ove godine, koji je sačinilo Ministarstvo finansija i trezora u Savjetu ministara.\nNa dnevnom redu je i Prijedlog odluke o imenovanju predstavnika BiH u Međudržavnu komisiju za praćenje sprovođenja Sporazuma između Savjeta ministara i Vlade Slovenije o zapošljavanju državljana BiH u toj zemlji, saopšteno je iz Savjeta ministara.\nPočetak sjednice zakazan je za 11.00 časova, objavljeno je na zvaničnoj stranici Savjeta ministara.


DO PAKLA I NAZAD UZ NOVI SINGL BENDA „THE BITE“ – GO TO HELL!\nBeogradski riff&roll bend THE BITE objavio je novi singl i video „Go To Hell“! Krajem juna The Bite planira da objavi još jednu novu pesmu, ovog puta na maternjem jeziku. Uživo ih u narednom periodu možete slušati 9. juna u „Garaži“ u okviru projekta „Dvaestroika“ kada će im se pridružiti i sjajni beogradski bend Apricot Brew. Singl “Go To Hell” je i ovog puta snimao i producirao Ivan Srdanović, u nedavno renoviranom studiju „King Oliver“. U istom studiju snimljen je i video spot (kamera: Miloš Jekić, montaža: Duško Petošević) koji možete pogledati na ovom linku>>\nZa neke veze odmah znamo da su „opasne“ po nas, ali i da mogu da nas odvedu na mesta o kojima nismo nikad sanjali, pod uslovom imamo hrabrosti da pređemo neke granice kojih se plašimo. Dok razmišljamo o rizicima, pitamo se da li bi i druga strana „izgorela“ zbog nas i negde pre te granice, nastala je ova pesma... Pesma „Go To Hell“ postavlja pitanje: koliko je čovek spreman da ide daleko boreci se za ono u šta veruje i što (kaže da) voli.


„Kuva se“ Kostićev transfer u Lacio: Direktor Ajntrahta bio u Rimu, na stolu su dve opcije\n16:37 >> 16:54\nSrpski reprezentativac bi uskoro mogao put Apenina\nKrajem sezone delovalo je da će Filip Kostić biti jedno od prvih pojačanja Intera za nastupajuću takmičarsku godinu, ali finansijski problemi u koje je u međuvremenu zapao italijanski šampion stopirali su već viđen transfer.\nIpak, srpski ofanzivac ne bi trebalo previše da brine, jer bi ovog leta, umesto u Milanu, mogao da završi u Rimu. Već smo pisali o želji Lacija da krene po potpis reprezentativca „orlova“, a izgleda da je ceo posao ušao u zvaničnu proceduru.\nKako javljaju pojedini italijanski mediji, novi sportski direktor Ajntrahta Markus Kreše, u društvo predsednika nadzornog odbora nemačkog budesligaša , navodno je viđen u Rimu, gde je trebalo da se sastanu sa čelnicima Lacija i porazgovaraju o uslovima pod kojima bi Kostić mogao da zaduži opremu nebesko-plavih.\nJoš u inicijalnoj vesti o želji rimskog velikana da angažuje Kostića, naglašeno je da bi trebalo da se radi o pozajmici s otkupom na kraju sledeće sezone. A sada je poznato da su na stolu dve opcije.\nPo prvoj, Lacio bi Ajntrahtu najpre platio osam miliona evra, posle čega bi u kasu bundesligaša iz Frankfurta trebalo da se slije dodatnih 12 do 13 miliona. Druga varijanta je da rimski klub ovog leta za Kostićevu pozajmicu izdvoji dva do tri miliona evra, uz opciju otkupa za 20 miliona koja bi postala obavezna ukoliko Lacio narednu sezonu završi na mestu koje vodi u Ligu šampiona.\nStepanović, za 24sedam: Kostić je Nemac „zamenjen” u porodilištu, a Samardžića sam „video” u Zvezdi\nFilip Kostić FK Ajntraht Frankfurt FK Lacio fudbalski transferi


Kreirane od laminantne šperploče, sa malim ovalnim, bakarnim ručkama, fioke su obmotane oko Tower plakara i dizajnirane su kako bi u sebe smestile male predmete skupljane od strane vlasnika. „Ovaj dizajn inspirisan je malim stvarima koje samo naizgled deluju tako spolja, ali istovremeno predstavljaju veliki deo unutrašnjeg sveta i dolaze kao svedoci vaše prošlosti i uspomena iz svakodnevnog života“, izjavila je Nika. „Mi veoma često dobijamo, posedujemo, kupujemo i sakupljamo veliki broj sitnih predmeta tokom našeg života“, dodala je.\n„Neke od ovih sitnica možda koristimo, neke ne, ali svakako iz različitih razloga želimo da ih zadržimo. Pružanje pogodnog mesta za ove kolekcionarske predmete ponekada može biti veoma komplikovano, međutim, ovaj dva metra visok toranj opremljen fiokama veličine onih za nakit, smeštenih na ram od šperploče i montiran na šest metalnih nogara predstavlja pravo rešenje. Jedan ikonični oblik se veoma suptilno transformiše u nešto drugo i pruža ovom komadu nameštaja auru iluzije i neočekivanog obrta“, rekla je Zupancova.\nZupanc poseduje svoj studio u Ljubljani i prethodno je kreirala nameštaj za kompanije Sé, Moooi i Qeeboo. Takođe, neka od njenih dela su podjednako intrigantna i interesantna kao ovo, a neka od njih su i Magistral Cabinet, koji je kreirala u saradnji sa Sebastijanom Erazurizom. Rad Nike Zupanac predstavlja pravi dašak inspiracije, poseduje obilje kvalitetnih materijala i modernih tehnologija, ujedno pružajući veliki broj mogućnosti.\nNjene saradnje prilikom kreiranja proizvoda uključuju neke od prominentnih dizajnerskih kompanija svetskog renomea. Nika Zupanc kreirala je čak i ograničenu kolekciju za Rosanu Orlandi, dok istovremeno nastavlja da dizajnira i proizvodi za svoj brend.


Japan važan razvojni partner Srbije\nJapan podržava evropski put Srbije, naglasio je Đuniči Marujama. Ukazao je da je Srbija - po položaju, ljudskim, privrednim i prirodnim potencijalima, ključna država Jugoistočne Evrope. Ukazao je na spremnost Japana da podrži reforme u oblastima od posebnog značaja za razvoj Srbije uključujući oblasti životne sredine i preduzetništva.\nU tom smislu, oni su naročito akcentovali značaj Sporazuma o uspostavljanju japanskog volonterskog programa za saradnju u inistranstvu. Na taj način, eksperti iz Japana pomagaće razvoj lokalnih samouprava u Srbiji u oblasti obrazovanja, kulture, zaštite životne sredine, zdravstva, sporta... Taj dokument ministar Joksimović i ambasador Japana potpisaće u ponedeljak, tokom posete premijera te države Šinza Abea, Srbiji.


Amer Bukvić: BBI osniva korporaciju kojom ćemo spasiti našu poljoprivredu VIDEO - AKOS\nHome > Ekonomija > Amer Bukvić: BBI osniva korporaciju kojom ćemo spasiti našu poljoprivredu VIDEO\nAmer Bukvić: BBI osniva korporaciju kojom ćemo spasiti našu poljoprivredu VIDEO\nDirektor Bosna Bank International (BBI banke) Amer Bukvić nedavno je dobio nagradu u Saudijskoj Arabiji za poduzetništvo i liderstvo koju dijeli s Muhamedom Younusom koji je dobio Nobelovu nagradu za mir.\nGostujući u Centralnom dnveniku sa Senadom Hadžifejzovićem, Bukvić kaže kako je ovo veoma važna nagrada za njega i za cijelu zemlju. Također, dobitnik je nagrade za bankarstvo koju mu je dodijelila Fondacija bivšeg malezijskog premijera Mahatira Mohameda.\nBiH ima potencijal\n“Proputovao sam dosta i malo je zemalja u svijetu koje imaju ono što ima BiH u oblasti prirodnih bogatstava, obrazovanja, turizma, pismenosti, potencijala koje imamo i koje ne koristimo dovoljno. Naša ideja je da formiramo velike korporacije u kojima bi učestvovali veliki lanci supermarketa da uđemo u organsku poljoprivredu. EU zadovoljava samo 2/3% organske poljoprivrede, a mi imamo tu velike potencijale kroz vodu i čistu zemlju i zbog toga možemo izvoziti organske proizvode i na Bliski istok i u EU. Proizvodi bi išli onima koji su investirali u te projekte ali i na druga tržišta”, kaže Bukvić.\nDruga faza ovog projekta bila bi da se proizvodnji i izvozu doda prerada i prozivodnja gotovih proizvoda čime bi se proširila mogućnost zapošljavanja ljudi.\n“Veoma je važno da okrupnimo zemljište i da slijedimo već isprobane modele i da iskoristimo šanse koje imamo. Pored poljoprivrede možemo i moramo uložiti i u druge segmente privrede gdje imamo velike potencijale koji se danas vide u namjenskoj industriji, ističe Bukvić.\nKada je u pitanju turizam u BiH, Bukvić kaže kako su razgovori u Emiratima pomogli da se uspostave direktni letovi sa Sarajevom i da se mora raditi na otvaranju novih linija i dovođenje ljudi s novih destinacija.\n“Veoma važan element priče o turizmu je vizni sistem koji onemogućava ljude da dođu ovamo da provedu vrijeme u BiH, potroše novac kod naših ljudi”, kaže Bukvić.\nDirektor BBI banke ističe da ljudi koji dolaze kao turisti u BiH, vjerovatno će jednom početi i ulagati više u BiH, kupovati mnogo značajnije u BiH.\n“Bosnu i Hercegovinu je u proteklih nekoliko godina napustilo 25.000 do 30 godina starosti, a mi moramo promijeniti taj trend zadržati mlade ljude ovdje. Uz to, moramo privući strane studente da dođu ovdje i da studiraju, da dovedemo naše profesore koji žive u svijetu da predaju ovdje i da umjesto odljeva imamo priliv mozgova”, kazao je Bukvić i dodao da moramo širiti optimizam.\n“Mediji također moraju odigrati svoju ulogu u širenju istog, moramo Bosnu i Hercegovinu početi voditi kao jednu veliku korporaciju kako to rade druge zemlje svijeta. Moramo se ugledati na uspješne i kopirati uspješne projekte”, zaključio je na kraju Amer Bukvić.


NBS: Zbog krize uvećana novčana masa - Biznis i Finansije\nHome\tVestiEkonomija\tNBS: Zbog krize uvećana novčana masa\nNovčana masa M1, kao osnovni monetarni agregat, koji uključuje kratkoročna dinarska sredstva – gotov novac u opticaju i depozite po viđenju privrede i stanovništva, povećana je u Srbiji u prvih pet meseci 2020. godine za 17,8 odsto, odnosno za 160,5 milijardi, što je posledica odgovora države na krizu izazavnu pandemijom korona virusa, rekli su danas agenciji Beta u Narodnoj banci Srbije (NBS).\n„Da rast novčane mase nije specifičnost Srbije, već da je prirodna, normalna i očekivana reakcija odgovorne države na krizu, ukazuje i to da ona beleži pojačani rast u gotovo svim zemljama sveta, usled mera koje države i centralne banke preduzimaju kako bi zaštitile svoje ekonomije od krize“, istakli su u NBS povodom informacija da je u prvih pet meseci značajno uvećana novčana masa M1.\nReagovano merama koje imaju privremeno dejstvo\n„U ambijentu postojećih viškova likvidnosti u bankarskom sektoru, na pojavu privremenog šoka, reagovali smo merama koje imaju privremeno dejstvo, a ne trajno obezbeđujući sredstva. To smo učinili upravo kako ne bi došlo do prekomernog rasta novčane mase“, kazali su u NBS.\n„Slika je ipak drugačija kada se detaljnije analiziraju tokovi. Inicijalni impuls, tokom prva dva meseca krize, onda kada je neizvesnost od potpunog zastoja ekonomije bila visoka, dala je upravo NBS svojim monetarnim operacijama. Paralelno sa time, radilo se na merama države za pomoć i podršku građanima i privredi“, naveli su u NBS i dodali da kada su ove mere države počele da se realizuju kroz direktna davanja privredi i stanovništvu, centralna banka je putem deviznih operacija, osim održanja stabilnosti na deviznom tržištu, postigla i efekat uravnoteženja likvidnosne situacije.\nNovac koji je država dala kao podršku građanima i privredi doveo je do povećanja likvidnosti banaka (od marta do juna taj efekat iznosi oko 140 milijardi. dinara), koja bi, po tumačenju NBS, u normalnim okolnostima bila povučena, da je izmirivanje obaveza prema državi teklo uobičajenim tokom.\nNormalizacija kretanja u privredi već daje rezulatate na uravnoteženje novčanih tokova\n„Međutim, mogućnost odloženog plaćanja poreskih obaveza, koju su iskoristile brojne kompanije i građani, uticala je na to da likvidnost ostane u bankarskom sistemu (delom i van njega – za iznos povučene gotovine od strane građana, a koja još uvek nije vraćena u realne tokove). Sa vraćanjem privrednih tokova u normalnije okolnosti, izmirivanje odloženih poreskih obaveza imaće restriktivan efekat na likvidnost – značajna sredstva će biti uplaćena državi, što će voditi smanjenju novčane mase“, ukazali su NBS.\nPodsetili su da je tokom prethodna tri meseca na snazi bio i zastoj u otplati kredita koji je iskoristilo više od 90 odsto građana i privrede, što je u ambijentu u kojem je nastavljen dvocifreni rast kreditne aktivnosti, sa ciljem podrške privredi, vodilo povećanju rasta novčane mase.\n„Veoma je važna činjenica da su od početka krize, tokovi likvidnosti funkcionisali u značajnoj meri u jednom smeru – smeru podrške građanima i privredi. Sa druge strane, smanjena potrošnja, pojačani strah i shodno tome čuvanje novca kod kuća ili na računima građana, zatim zastoj u otplati i kreditnih obaveza i poreskih obaveza, smanjili su tokove likvidnosti u suprotnom smeru. Ti tokovi će se polako vraćati, što bi u narednom periodu trebalo da ima efekat ka smanjenju likvidnosti i uravnoteženju novčane mase“, procenili su NBS.\n„Smanjena je tražnja stanovništva za gotovinom, tako da se već u junu beleže uravnotežena kretanja – sredstva se više ne drže u kućama i ‘slamaricama’ već se kroz potrošnju uključuju u redovne tokove i obavljaju se plaćanja. To bi trebalo da se prenese i na postepeno izvršavanje odloženih fiskalnih obaveza“, smatraju u NBS i ističu da će pažljivo analizirati sva kretanja, odnosno neće dozvoliti da bilo šta ugrozi stabilnost domaćeg monetarnog i finansijskog sistema.


Mitjiland otvorio sebi put, u tri grupe dosta toga rešeno - Telesport.rs\nMitjiland otvorio sebi put, u tri grupe dosta toga rešeno\nPored Zvezdine u istom terminu na programu je bilo još sedam utakmica Lige Evrope.\nOna koja nas najviše zanima je odigrana u Danskoj. Mitjiland je tri puta vodio i na kraju slavio golom sa bele tačke u nadoknadi vremena. Ovom pobedom obezbedio je sebi mogućnost da eventualnim trijumfom nad Ludogorecom izbori plasman dalje bez obzira na ishod duela Brage i Crvene zvezde.\nBuran meč na Nef stadionu pripao je domaćinu, Galatasaraj ovom pobedom sebe dovodi u poziciju da mu je i bod na Olimpiku u poslednjem kolu dovoljan za prvo mesto. Lacio je ubedljivo slavio u Moskvi, obezbedio prolaz dalje i sada će na svom terenu imati priliku da obezbedi prvu poziciju.\nFantastičan meč u Leverkuzenu, Farmaceuti su preokretom u završnici poslali Seltik u Ligu Konferencija a sebi skoro pa obezbedili prvo mesto. Sigurnom igrom Betis je overio plasman takođe iz ove grupe, verovatno sa druge pozicije.\nDinamo je propustio priliku da već večeras overi plasman dalje i matematički. Genk je otišao sa Maksimira neporažen pa sada može bar da se nada svojoj pobedi a porazu Modrih na gostovanju Vest Hemu za koji ta utakmica nema rezultatski značaj, posebno nakon večerašnje pobede u Beču.\nMitjiland – Brag 3:2 (Sviatčenko 2, Isaksen 48, Evander 90+3p – Horta 43, Galeno 85)\nGalatasaraj – Olimpik Marsej 4:2 (Kikaldau 12, Ćaleta-Car 30ag, Fejhuli 64, Babel 83 – Milik 69, 85)\nLokomotiva Moskva – Lacio 0:3 (Imobile 56p, 63p, Pedro 87)\nBajer Leverkuzen – Seltik 3:2 (Andrič 16, 82, Dijabi 87 – Juranović 40p, Žota 56)\nBetis – Ferencvaroš 2:0 (Teljo 5, Kanales 52)\nDinamo Zagreb – Genk 1:1 (Menalo 35 – Ugbo 45+1)\nRapid Beč – Vest Hem 0:2 (Jarmolenko 40, Noble 45+2p)


Stoltenberg: Vidljiv napredak CG\nGeneralni sekretar NATO-a Jens Stoltenberg i potpredsednik Vlade Crne Gore Duško Marković uoči susreta u Podgorici (gov.me)\nGeneralni sekretar NATO-a Jens Stoltenberg konstatovao je, već u prvom razgovoru po dolasku u dvodnevnu zvaničnu posjetu Podgorici, da je vidljiv napredak koji je Crna Gora postigla u ključnim oblastima, među kojima je i vladavina prava.\nGeneralni sekretar NATO-a je, u razgovoru sa potpredsjednikom Vlade Duškom Mafrkovićem, ohrabrio Crnu Goru da snažno nastavi sa reformskim naporima u tom pravcu.\n“Posebno su pohvaljeni rezultati u reformi obavještajno bezbjednosnog sektora, imajući u vidu da je taj proces, iako sistemski izazovan, uspješno sproveden”, navodi se u saopštenju objavljenom nakon razgovora.\nU fokusu razgovora Marković - Stoltenberg bila su pitanja iz oblasti vladavine prava i reforme obavještajno bezbjednosnog sektora. Marković je generalnog sekretara NATO-a upoznao sa procesom reforme pravosuđa, rezultatima na planu jačanja institucionalnih kapaciteta za borbu protiv organizovanog kriminala i korupcije, kao i planovima u toku ove godine, u cilju daljeg uspostavljanja rezultata u toj oblasti.\nSa Stoltenbergom su razgovarali i ministrica odbrane Milica Pejanović Đurišić i šef diplomatije Igor Lukšić. Sjutra će sa generalnim sekretarom NATO- a razgovarati predsjednici države, Skupštine i Vlade, Filip Vujanović, Ranko Krivokapić i Milo Đukanović. Predviđeno je da se Đukanović i Stoltenberg, nakon razgovora, obrate javnosti na pres konferenciji.


Studija: Više od trećine oboljelih od Covid-19 dobilo oštećenje bubrega\nHitna pomoć u New Yorku (Foto: AP/John Minchillo)\nViše od trećine pacijenata oboljelih od Covid 19 koju se se liječili u glomaznom zdravstvenom sistemu New Yorka, imala je akutno oboljenje bubrega, a 15 odsto je moralo i na dijalizu, objavili su američki naučnici. Studiju je sproveo tim Nortvel Helta, najveće zdravstvene ustanove u saveznoj državi New York\n"Zaključili smo se da je od prvih 5 449 primljenih pacijenata, 36, 6 odsto dobilo oštećenje bubrega", rekao je jedan od autora studije dokror Kenar Dževeri, nefrolog čija su saznanja o bubrezima objavljivana u međunarodnim žurnalima.\nAkutna oštećenja bubrega dešavaju se kada ovi organi otkazuju i nisu u stanju da čiste otpadne materije. Od pacijenata koji su imali oštećenja bubrega, 14,3 odsto je moralo da dijalizu, rekao je Džaveri u telefonskom intervjuu.\nOva studija je za sada najopsežnija koja se bavi oštećenjem bubrega kod pacijenata sa koronavirusom. Može biti od koristi jer, kako kaže Džaveri, i u druge bolnice dolaze novi pacijenti sa Covid 19, od koga je u svijetu oboljelo preko 4, 3 miliona ljudi, a preminulo oko 300 000.\nNekoliko timova istraživača je primjetilo da se povećava broj oštećenja bubrega kod oboljelih od koronavirusa. Džaveri i njegove kolege su pregledali medicinske podatke 5 449 pacijenata hospitalizovanih od 1. marta do 5. aprila.\nSaznali su da oštećenje bubrega nastupa u ranim fazama bolesti, jer je 37, 3 odsto pacijenata već imalo problema sa tim organom kada su hospitalizovani, ili su im bubrezi oštećeni u 24 sata od prijema u bolnicu.\nU mnogim slučajevima, oštećenje bubrega dogodilo se kada su teško oboljeli morali da budu priključeni na respirator, kaže Džaveri. Od 1000 pacijenata na respiratoru, oko 90 odsto je dobilo oštećenje bubrega. Od 925 pacijenata kojima nije bila potrebna pomoć respiratora, 21,7 odsto je imalo problema sa bubrezima.\nTeško oboljeli pacijenti često dobiju oštećenje bubrega, dok im se pogoršava stanje, navodi Džaveri:\n"To nije vezano za Covid 19, više zavisi koliko ste oboljeli".\nSvakako, imajući u vidu procenat pacijenata čiji bubrezi obole, ova studija bi mogla da pomogne bolnicama da planiraju šta im je potrebno od zaliha i osoblja za naredne pacijente sa koronavirusom, rekao je Džaveri.


Federacija Bosne i Hercegovine uvodi zabranu za male hidroelektrane\nVlada Federacije Bosne i Hercegovine ima tri meseca da predloži izmene zakona i sprovede zabranu za male hidroelektrane, budući da je zakonodavno telo glasalo za preporuke iz Deklaracije za zaštitu reka Zapadnog Balkana.\nPredstavnički dom Federacije Bosne i Hercegovine usvojio je deklaraciju o zaštiti reka i glasao da se zabrane male hidroelektrane. Poslanici i poslanice su dali Vladi FBiH tri meseca da analizira relevantne zakone i predloži izmene kojima će omogućiti primenu odluke.\nDonji dom Parlamenta BiH naložio je i reviziju postojećih dozvola i onih koje su u postupku.\nVišegodišnja borba za reke\nOvo je veliki uspeh za sve aktiviste i aktivistice okupljene u Koaliciju za zaštitu rijeka BiH, koji su godinama svojim telima branili reke, rečice i potoke na kojima su odrasli i ukazivali na štetnost MHE, saopštio je Centar za životnu sredinu (CZŽS). Organizacija je dodala da se u borbi zajedno s građanima ugroženih područja koristi svim raspoloživim sredstvima, pravnim alatima, blokadama i javnim protestima.\nSvaki vodotok u zemlji bio je predviđen da se usmeri u cevovod\nU raspravi je pomenuto da planovi za razvoj MHE vode preusmeravanju svakog vodotoka u BiH u cevi. Neki od prisutnih su ukazali na potrebu za većom transparentnosti u sektoru obnovljivih izvora energije i za rešenja da domaćinstva mogu da dobiju pristup uslugama energetske efikasnosti. Tokom diskusije je bilo reči i o političkim vezama investitora i zvaničnika i povoljnim finansijskim uslovima za koncesije.\nDeklaracija je prošla sa 65 glasova od 98 zastupničkih mesta i dva protiv, dok je uzdržanih bilo troje.\nNaznaka za Republiku Srpsku\nZabrana je zasnovana na zaključcima i preporukama Deklaracije o zaštiti rijeka Zapadnog Balkana, koju su udruženja za zaštitu životne sredine donela u novembru. Vlada FBiH je predlog usvojila 12. maja.\nOvaj primer treba da slede poslanici u Narodnoj skupštini Republike Srpske, poručuju iz Centra za životnu sredinu i navode da sve više građana brani svoje reke, kao što su Bjelava, Bioštica, Prača, Rzav i Neretva te da jasno kažu „Sloboda rekama“.\nU Bosni i Hercegovini je instalirano stotinu malih hidroelektrana\nU prostorne planove u BiH ušlo je preko četiri stotine malih hidrocentrala, a sto ih je već podignuto i one u većem delu godine ostavljaju korita reka skoro potpuno suvim, naglašavaju zaštitnici životne sredine. Javnost nije adekvatno uključena, građani su uskraćeni za informacije i pravo da se na demokratski način izjasne o tim projektima, stoji u saopštenju.\nOdluka je izglasana sa 61 glasom za, dok se uzdržalo šestoro zastupnika u Predstavničkom domu.\nTagovi: Centar za životnu sredinu, hidroelektrane, male hidroelektrane, obnovljivi izvori energije\nPočetna » Vesti » Životna sredina » Federacija Bosne i Hercegovine uvodi zabranu za male hidroelektrane


Marko i Siniša su se preko noći našli na svim zidovima u Somboru, a sada zbog toga dobijaju PRETNJE I NAJSTRAŠNIJE UVREDE\nutorak, 12 oktobar 2021 12:53\nU Somboru su tokom vikenda osvanuli plakati na kojima se nalaze fotografije i podaci muškaraca Marka Špiška i Siniše Ševa sa optužbama da zarađuju tako što nelegalno izdaju smeštaj migrantima.\nOsim u gradu, plakati su objavljeni i na društvenoj mreži „Fejsbuk“, na stranici „Narodna patrola“ i „Narodna patrola“ Sombor.\nUz objavu, fotografije i imena, navodi se :„Somborci, ovo su vaše komšije koje nelegalno izdaju migrantima smeštaje. Zbog sopstvene zarade učestvuju u nagomilavanju istih u Vašem gradu." Objave su se proširile i na druge društvene mreže, a veliki broj ljudi osuđuje način na koji su ovi muškarci obeleženi.\nNa istom profilu simpatizera ultradesničarske organizacije građani se pozivaju na protest koji je održan u nedelju 10. oktobra u naselju Šikara, kod somborskog Starog doma. U sledećoj objavi nalazi se i video sa protesta u kojem učesnik protesta iz Bačke Palanke govori da je u njegovom gradu peticijom sprečeno otvaranje prihvatnog centra. Antimigrantski protest je organizovala neformalna grupa „Pokret za slobodan Sombor“. Zahtev sa protesta je da se migranti udalje iz Sombora.\nU komentarima ispod plakata sa likom i podacima Somboraca navodi se da su oni „alavi izdajnici“, „nakaze“ i drugo zbog čega im se treba „svetiti i na ovakav način“.\n"Pomagao sam migrantima, trudnicama i majkama sa decom i ne kajem se"\nKako piše portal Telegraf.rs, Marku i Siniši stiglo je stotinu poruka, a članovi porodice odmah su ih zvali zabrinuti da im se nešto ne dogodi. S obzirom na to da, kako kaže, ni ne izdaje smeštaj migrantima, Marko se dodatno našao u čudu.\n- Sarađujem sa hotelima oko nabavke kafe i pića. Lično nemam ništa protiv migranata, ali se ne bavim njihovim smeštajem. U Somboru je atmosfera jako napeta, ali upravo zbog tih narodnih patrola, ni zbog koga drugog. Oni stalno pričaju: "migranti će napasti vašu decu, migranti će napasti vaše žene", a evo, migranti su šest godina tu i ništa od toga se nije desilo - priča za Telegraf.rs Marko Špišak.\n- Čitam poruke ispod naših slika na društvenim mrežama. Pišu da nas treba obesiti na bođoše, drva u Somboru, i da nas kao "izdajnička go*na" treba pobiti. Šta da vam kažem... Niko od stanovnika Sombora nema veze sa tim da li će migranti dolaziti u grad i boraviti ovde. A i sve i kad bi neko imao veze, je l to razlog da se javno poziva na linč ljudi - pita se Marko.\n- Jesam pružao smeštaj migrantima, čak sam trudnicama i majkama sa decom davao besplatan smeštaj kad god im je trebalo i ne kajem se. To su ljudi koji su ovde u tranzitu, niko od njih nema nameru da ostane u Srbiji i živi ovde. Saosećam sa izbeglicama i ako mogu, uvek ću im pomoći - poručuje Ševo.\n- Živeli smo mirno u Somboru, a vidite ovo sad. Oni pričaju da je Sombor nebezbedan zbog migranata, a mi smo ovde u strahu samo zbog njih - zaključuje Ševo na kraju.\nKako kažu, policija je već preduzela određene radnje, a i oni će podneti krivične prijave. Od "Narodne patrole" strahuju i zaposleni u kampu za migrante u Somboru, koji su jedno vreme zbog toga do grada išli isključivo obučeni kao civili.\n- Nismo smeli da idemo u našim uniformama, jer ti ljudi stalno prete i prosto se nismo osećali bezbedno van kampa. Išli smo krišom, obučeni kao civili - kaže za naš portal jedan od zaposlenih.\nU Somboru negativno nastrojeni prema migrantima već mesecima\nKada je u Somboru pre četiri meseca u blizini centra grada ubijena starija žena, pre hapšenja osumnjičenih za njeno ubistvo, veliki broj meštana ostrašćeno je govorio da su „zločin počinili najverovatnije migranti, jer su njeni bivši podstanari bili u kontaktu sa njima“.\nPre nedelju dana Ministarstvo unutrašnjih poslova u saradnji sa lokalnom samoupravom Sombor i Komesarijatom za izbeglice i migracije sprovelo je i akciju u kojoj je oko 300 migranata premešteno iz Prihvatnog centra u Somboru u PC Principovac, koji se nalazi nedaleko od Šida. U pet autobusa prevezena su lica koja su se uglavnom nalazila van kampa, u šatorima i obližnjima travnjacima.\nU somborskom kampu se nalazilo oko 1.000 izbeglica, a više stotina je na ulicama, u parkovima i potrazi za smeštajem.


Pozivam građane RS da izađu na referndum čak i ako Ustavni sud to zabrani\nUtorak, 16 Kolovoz 2016 03:43\nPredsjednik Republike Srpske Milorad Dodik pozvao je večeras građane Republike Srpske da izađu na referendum o Danu Republike Srpske koji će biti održan 25. rujna i istakao da se sve radi u skladu sa zakonima i demokratskim procedurama te da međunarodna zajednica nema razloga za intervenciju.\n- Referendum o Danu Republike nije nikakav probni balon, kako smatra Bakir Izetbegović, to je pitanje našeg statusa i pitanje naših života. Niko ne može minimizirati na taj način referendum o Danu Republike - rekao je Dodik Srni.\nPredsjednik Srpske je istakao da je taj referendum suštinski veoma važan i zato ljudi ne treba da ostanu tog dana kod kuće nego da izađu na referendum.\n- Pozivam sve građane Srpske da izađu na referendum i na taj način pokažu opredijeljenost u vezi sa Danom Republike i da se suprotstavimo nastojanjima i umiješanosti Bakira Izetbegovića, koji je umislio da može da određuje nama datum Republike Srpske i da odlučuje u ime nas - rekao je Dodik.\nKomentirajući Izetbegovićeve ocjene u vezi sa 2018. godinom, Dodik je rekao kako je to pitanje te godine i tada će se odlučivati o tome, ali u svakom slučaju Izetbegović nije taj koji će o tome odlučiti.\n- Stalno pozivanje međunarodne zajednice da ispunjava njihove želje govori tome da su oni naučili na instrumentalizaciju međunarodne zajednice protiv Srba i Republike Srpske, ali i to je vrijeme prošlo i mi smo preživjeli i tu torturu - rekao je Dodik.\nPredsjednik Republike je poručio da niko više ne može da nameđe svoje stavove Republici Srpskoj.\n- Međunarodna zajednica nema razloga za intervenciju, ovo se sve radi u skladu sa zakonima i demokratskim procedurama poznatim u svijetu. Na taj način ne može niko da očekuje da ćemo mi prihvatiti neobjektivno i pristrasno ponašanje međunarodne zajednice u bilo kom smislu. To čujem od nekih veleposlanstva, ali mislim da je riječ o naučenoj priči, da je najlakše okvalificirati i osuditi Srbe i ostati u miru sa Bošnjacima, koji su, naravno, za njih prvi cilj i prva meta u očuvanju njihovih interesa - rekao je Dodik.\n- Pozivam narod da izađe na referendum, čak i u uslovima ako bi Ustavni sud sramno, prema bilo kojoj osnovi, eventualno zabranio da izađemo na taj referendum - rekao je predsjednik Srpske.\nDodik je naglasio da referendum mora biti održan i da će biti održan 25. rujna "svidjelo se to kome ili ne u Sarajevu".\n- Mi ovdje ne živimo da bismo se svidjeli Sarajevu, mi živimo ovdje da bismo uredili naše odnose i da bi naša zajednica bila funkcionalna i dobra- zaključio je predsjednik Republike Srpske.


Vesti - Podržali smo šest ženskih preduzetničkih inicijativa u Srbiji u saradnji sa IKEA Srbija i Mastercard\nTo su DG Fashion, Ecolino, Pastai D.O.O iz Novog Sada, Udruženje Radanska ruža iz Lebana, Peđolini, Kruševac d.o.o, Ženski edukativni centar Lužničke rukotvorine, Babušnica.\nU sredu, 29. maja 2019. predstavljene su dobitnice programa ekonomskog osnaživanja “Ja sam odvažna!”, koji smo pokrenuli sa kompanijama IKEA Srbija i Mastercard. Među preko 240 prijavljenih projekata, odabrano je šest ženskih preduzetničkih inicijativa koje će tokom sledećih godinu dana dobiti finansijsku, stručnu i edukativnu podršku.\n“Rodna ravnopravnost je za kompaniju IKEA osnovno ljudsko pravo, a rodno izbalansirani timovi dokazano su uspešniji i kreativniji. Ipak, nije dovoljno podsticati rodnu ravnopravnost isključivo u sopstvenoj kompaniji i zato želimo da doprinesemo osnaživanju ravnopravnosti u društvu. Naš uticaj je snažniji kada to činimo u partnerstvu s drugima i veliko mi je zadovoljstvo da ovim projektom, nadam se, doprinesemo osnaživanju preduzetnica, rastu njihovog preduzetništva i dodatnom zapošljavanju”, istakla je Hilde van Krikinge, direktorka korporativnih komunikacija i održivog razvoja u kompaniji IKEA Jugoistočna Evropa.\n“Različitost je jedna od ključnih vrednosti svake kompanije i pomaže im da se takmiče u kompleksnom ne samo globalnom već i lokalnom tržištu koje se stalno menja. Osnaživanje žena i devojaka ključno je za ekonomski rast, političku stabilnost i transformaciju društva, jer kada žene i devojke nisu dovoljno integrisane u sistem, globalna zajednica gubi veštine, ideje i perspektive koje su ključne u suočavanju sa globalnim izazovima i novim mogućnostima. Za našu zajednicu, stvaranje jednakih prilika za oba pola je - neprocenjivo“, poručila je Jelena Ristić, direktorka za tržišta Srbije, Crne Gore i Bosne i Hercegovine u kompaniji Mastercard.\nJedno od pobedničkih preduzeća je i udruženje Lužničkih rukotvorina iz Babušnice. Njihova predsednica, Karolina Stamenković, izjavila je na dodeli nagrada: „Veoma smo ponosni što smo baš mi jedno od 240 udruženja koja su se sa ostalim preduzetnicama našle u finalnom izboru konkursa Ja sam odvažna. Mnogo nam znači i to što ćemo osim finansijske dobiti i besplatnu stručnu podršku u vidu edukacija i mentorstva koje će nam pomoći da povećamo produktivnost i unapredimo poslovanje. Finansijsku donaciju iskoristićemo za kupovinu hidroprese i hladnjače i time kompletirati opremu koja nam je potrebna za proizvodnju.“\nU sklopu događaja, održana je i stručna rasprava “Hrabar put ka održivosti: Kako bolje i zajednički odgovoriti na potrebe žena preduzetnica” na kojoj je istaknuto kako je preduzetnicama uz finansijsku važna i edukativna i mentorska podrška.\nProjekt “Odvažna” pokrenut je 1. novembra 2018. godine u cilju pružanja stručne i finansijske podrške ženama u preduzetništvu, posebno projektima koji doprinose ekonomskom osnaživanju žena u nerazvijenim sredinama, odnosno preduzetnicama koje pripadaju marginalizovanim grupama.


Caritas Šabac dostavlja obroke na kućnu adresu korisnicima narodne kuhinje - Caritas Srbije\nCaritas Šabac dostavlja obroke na kućnu adresu korisnicima narodne kuhinje\nCaritas Srbije2020-03-30T05:27:32+00:0030.03.2020.|briga o starima, siromaštvo, vesti|\nBudući da zbog epidemije virusa Covid_19 narodna kuhinja ne radi, Caritas Šabac je započeo sa dostavljanjem obroka na kućnu adresu korisnicima ove usluge. U pitanju su paketi koji sadrže suvu i konzerviranu hranu koja može da se koristi tokom nekoliko dana. Kako bi se kontakt volontera i korisniika sveo na minimum, paketi se dostavljaju jednom nedeljno.\nPored ove, Caritas Šabac nastavlja sa obavljanjem i svojih redovnih aktivnosti. Služba za pomoć u kući obavlja svoj posao, poštujući sva pravila i preporuke u novonastaloj situaciji vezanoj za sprečavanje širenja virusa Covid19, a u skladu sa mišljenjem Ministarstva za rad, zapošljavanje, boračka i socijalna pitanja. Posete korisnicima se obavljaju u potpunosti u skladu sa svim propisima I preporukama u vezi sa košišćenjem zaštitne opreme i prevencijom širenja zaraze. Ovim posetama se doprinosi zaštiti korisnika i smanjuje njihova potreba za napuštanjem svojih domova.


Šest ciljeva nove Vlade | NSU\nNaslovna Srbija Šest ciljeva nove Vlade\nSrbija će danas dobiti novu vladu, 16. po redu od uvođenja višestranačja, koja će imati 24 člana, 21 ministarstvo, dva ministra bez portfelja i čak 11 žena, a u ekspozeu koji pred poslanicima izlaže mandatarka Ana Brnabić, navedeno je da će nova Vlada imati 6 ciljeva.\nOva vlada biće ekonomskog i političkog kontinuiteta, poručila je Brnabićeva i dodala da će biti otvorene nove teme koje će doprineti snazi Srbije, da će svako od ministara u svom resoru imati svoje prioritete, osnovne pravce delovanja, konkretno šest ciljeva o kojima ćemo posebno voditi računa.\n1. Borba protiv virusa kovid-19 i jačanje našeg zdravstva\n2. Čuvanje vitalnih interesa srpskog naroda na Кosovu i Metohiji\n3. Borba protiv organizovanog kriminala i sveobuhvatni rat protiv mafije\n5. Vladavina prava i ubrzanje reformi na našem evropskom putu\n5. Ekonomsko jačanje Srbije\nGovoreći o političkim izazovima, Brnabić je pre svega navela Kosovo i Metohiju.\n“Ova Vlada će imate ogromne političke izazove i ovde pre svega mislim na naše odnose sa Prištinom, nastavak dijaloga o normalizaciji i probleme u uspostavljanju Zajednice srpskih opština od koje, da budem sasvim jasna, mi nećemo odustati. Mi držimo našu reč, mi stojimo iza našeg potpisa, i to očekujemo i od drugih kako bi u dobroj veri nastavili dalje razgovore”, navela je ona, i dodala da će prioriteti biti nastavak vođenja pregovora, unapređenje ekonomskog razvoja i uslova života srpskog stanovništva na KiM i podrška povratku interno raseljenih lica.


Opozicija: Najava promene rada parlamenta rezultat pritiska ne samo Brisela već i opozicije - Izazov\nNovi magazin 11. juna 2019. 15:13\n„Zanimljiva stvar je da sada Maja Gojković može da obeća da neće biti besmislenih amandmana, zakona po hitnom postupku i da će biti rasprave o budžetu koji će biti jedina tačka dnevnog reda na sednici. To je potvrda da je takav rad bio u organizaciji i nje (Maje Gojković) i čitave skupštinske većine i predsednika države koji je sve to odobravao“, rekao je Ćirić.\n„Brisel voli lojalne i uređene države. Ovaj režim lojalnost još i održava, ali neuređenost i raspad demokratije ne mogu da se sakriju, a niti poprave od strane onih koji su doveli do ovog stanja društvo i državu“, istakla je Sanda Rašković Ivić.\nZa šeficu poslaničke grupe Stranke moderne Srbije Tatjnu Macuru problem je to što su poslanici bili prinuđeni da čekaju izveštaj Evropske komisije da se „neke normalne stvari sprovedu u delo“, odnosno problem je što se nije reagovalo ranije.\nOn je kazao da najavljene promene u radu ;koje se najavljuju u poslednje vreme nisu direktno povezane sa Poslovnikom o radu parlamenta, ali da se Poslovnik Briselu može predstaviti kao opravdanje zašto je došlo do loše situacije u parlamentu.


Počinje izrada treće Strategije reforme javne uprave – ERVROPSKE ROMSKE NOVINE – ERVROPAKO ROMANO LIL – EUROPEAN ROMA NEWSPAPERS\nMinistar državne uprave i lokalne samouprave Srbije Branko Ružić izjavio je 23. oktobra da počinje izrada Strategije reforme javne uprave od 2021. do 2030. godine, što predstavlja nastavak dosadašnje modernizacije javne uprave, kojoj će i dalje u fokusu biti državna administracija kao servis građana.\nRužić je, na inicijalnom skupu za izradu tog dokumenta koji će finansijski i stručno pomoći EU, rekao da Strategija treba da poboljša iniciranje javnih politika, upravljanje javnim finansijama i ljudskim resursima, kao i da omogući bolje pružanje usluga građanima.\nPodsetio da je ovo treća strategija za javnu upravu i ocenio da će sve do sada urađeno u reformi javne uprave biti dobra osnova za dalje poboljšanje.\nRužić je dodao da će se paralelnio raditi i na akcionom planu, kao pratećem dokumentu Strategije, koji će važiti do 2025. godine.\nPo njegovim rečima, do sada su napravljeni veliki pomaci kod uvođenja novih kompetencija i vrednovanja rada državnih službenika, ocenjivanja i nagrađivanja, osnovana je Nacionalna akademija za javnu upravu, kao centralna institucija za obuku službenika i na nivou države i na lokalnom.\n“Do sada smo uspeli da državnu upravu kreiramo kao servis građana. Mnoge evidencije su digitalizovane, omogućeno je mnogo elektronskih servisa, a 320 organa i institucija razmenjuje podatke iz službenih evidencija preko sistema eZUP, umesto građana”, rekao je Ružić.\nDodao je da su doneti ključni zakoni koji su pomogli efikasniji rad javne uprave: o opštem upravnom postupku, o inspekcijskom nazoru, o eUpravi. Počela je i realizacija projekta “jedinstvenih upravnih mesta” od kojih je prvo otvoreno pre mesec dana u Lazarevcu.\nNaveo je da su povećane mogućnosti da građani učestvuju u kreiranju javnih politika na svim nivoima vlasti što je omogućeno zakonima o državnoj upravi i lokalnoj samoupravi. Na primer, građani na nivou opštine odlučuju o nameni investicionog dela budžeta.\n“Reformu javne uprave se ne radi zbog ulaska u EU, već zbog interesa države i građana. Zato je važno da se tome posvetimo i da ne obraćamo pažnju na političke implikacije koje bi mogle da služe samo kao argument da nešto nismo završili”, kazao je Ružić.\nOn je istakao i da ima još dosta da se radi na poboljšanju javne uprave, a kao jedan od izazova naveo dvostruko vođenje procedura – i u paprnoj i u digitalnoj formi, koje usporava rad službenika na pružanju usluga građanima.\nŠef Sektora za saradnju Delegacije EU u Srbiji Ingve Engstrom kazao je da je reforma javne uprave jedan od prioriteta u pristupnim pregovorima sa EU.\nKako je objasnio, “uvođenje savremene javne uprave je preduslov za demokratsko upravljanje državom, zasnovano na principima vladavine prava, ali i preduslov za privredni razvoj”.\nOn je pohvalio dosadašnju reformu javne uprave u Srbiji koja je, dodao je, postigla dobre rezultate u oblasti javnih politika, ljudskih resursa, upravljanje javnim finansijama i pružanju uslugama i ima vodeće mesto u regionu.\n“Srbija lepo napreduje, ali to ne znači da je sve urađeno, jer je to dug proces. Sada je trenutak kada javna uprava Srbije treba da uloži dodatne napore u vezi sa već usvojenim propisima i poradi na jačanju kapaciteta uprave uz informisanju građana o njihovim pravima”, kazao je Engstrom.\nDodao je da će EU nastaviti da podržava reformu javne uprave u Srbiji i finansijski i stručno.\nPomoćnik ministra za evropske integracije Branko Budimir naglasio je da je reforma javne uprave “fundamentalna reforma koja je pretpostavka za efikasno sprovođenje svih ostalih reformi i strategija” i da je to prioritetna oblast u procesu priključivanja EU.\n“Sprovođenje reforme javne uprave je zato zahtevno i izazovno i administrativno i finansijski”, kazao je on i dodao da je zbog toga važna podrška partnera iz EU.\nPomoćnica ministra finansija Verica Ignjatović podsetila je da je da Program reforme upravljanja javnim finansijama, kao deo reforme javne uprave, usvojen 2015. i da traje do 2020.\n“U toj reformi se prati čitav budžetski ciklus. U svim segmentima koje obuhvata reforma javnih finansija postignut je napredak, poput unapređenja kredibiliteta makroekonomskih prognoza, srednjoročno planiranje budžetskih korsnika, unapređenje programskog budžetiranja, transformacija poreske uprave, poboljšanje finansijske kontrole javnih sredstava, javnih nabavki i unapređenja nadzora i kontrole javnih sredstava, uz podršku Državne revizorske institucije i Skupštine Srbije”, rekla je ona.\nKako je navela, pokazatelj tih reformi je smanjenje javnog duga, koji je u vreme usvajanja programa bio 71,2 odsto BDP, da bi u avgustu ove godine iznosio 51,9% BDP, uz suficit u budžetu u posleđe tri godine i u devet meseci 2019.


Izmene Zakona o porezu na dobit pravnih lica - TPA Serbia\nU Službenom glasniku Republike Srbije br. 86/2019 od 6. decembra 2019. godine objavljene su izmene Zakona o porezu na dobit pravnih lica. U nastavku izdvajamo najvažnije izmene zakona koje će se primenjivati za utvrđivanje poreske obaveze počev za 2020. godinu.\nUvedena je obaveza izveštavanja po zemljama za članice međunarodne grupe povezanih pravnih lica (u daljem tekstu: međunarodna grupa) u okviru usklađivanja sa BEPS 13 Akcionim planom. Naime, rezidentni obveznici koje se smatraju krajnjim matičnim pravnim licima međunarodnih grupa imaće obavezu da Poreskoj upravi dostave godišnji izveštaj (Country-by-Country Report) o kontrolisanim transakcijama unutar međunarodne grupe. Obaveza pripreme godišnjeg izveštaja postojaće počev od 2020. godine, a godišnji izveštaj će se podnositi u roku od 12 meseci od isteka perioda za koji se takav izveštaj priprema. Međunarodna grupa je grupa pravnih lica koja su međusobno povezana po osnovu vlasništva ili kontrole u smislu MRS, odnosno MSFI i čiji je ukupan konsolidovan prihod, iskazan u konsolidovanim finansijskim izveštajima za period koji prethodi periodu za koji postoji obaveza izveštavanja, najmanje 750 miliona evra u dinarskoj protivvrednosti po srednjem kursu Narodne banke Srbije na dan usvajanja konsolidovanih finansijskih izveštaja.\nNovim odredbama preciziraju se pravila u vezi sa poreskom konsolidacijom, tako da se jasno navodi da su pravna lica koja su prestala da ispunjavaju uslove za poresku konsolidaciju pre isteka roka od pet godina, ili su se opredelila da prestanu da primenjuju poresku konsolidaciju, dužna da u poreskoj prijavi utvrde i srazmerno plate razliku na ime poreske privilegije koju su iskoristili.